qundao/data-zh-poetry huggingface dataset:
腊月廿日同陈俊文过武安殡所
作者：金幼孜
朝代：明

尔亡忽两月，我怀独悲伤。北风号中野，白日惨无光。抚柩为痛哭，四顾增徬徨。苍天复苍天，奚忍降暴殃。垂老失爱子，此恨何时忘。
自叹
作者：金幼孜
朝代：明

齿疏发将尽，力衰膝已酸。身弱衣不胜，腰窄带逾宽。不谓老已至，情思日衰落。寡谐性所安，庶以存吾朴。昔贤以文名，我自愧作者。古道不可复，谁谓知音寡。悦世非所尚，直道将自任。挂冠倘可期，庶以遂初心。
自叹·其一
作者：金幼孜
朝代：明

齿疏发将尽，力衰膝已酸。身弱衣不胜，腰窄带逾宽。
自叹·其三
作者：金幼孜
朝代：明

昔贤以文名，我自愧作者。古道不可复，谁谓知音寡。
自叹·其二
作者：金幼孜
朝代：明

不谓老已至，情思日衰落。寡谐性所安，庶以存吾朴。
自叹·其四
作者：金幼孜
朝代：明

悦世非所尚，直道将自任。挂冠倘可期，庶以遂初心。
至宁夏望见贺兰山
作者：金幼孜
朝代：明
体裁：七言律诗

匹马何时出帝关，今晨初见贺兰山。风沙近塞居人少，斥堠连云逻卒閒。白海堆盐封碛外，黄河引水注田间。边城安堵全无警，圣德于今遍百蛮。
芦汀夜笛图
作者：金幼孜
朝代：明

上下天光接水光，满汀芦叶晚苍苍。一声长笛惊残梦，明月满船风露凉。
花晨纪怀
作者：金幼孜
朝代：明

锁院春过半，趍朝敢后期。捲帘晨起早，看卷夜眠迟。战艺俱争捷，抡才属有为。胪传黄榜动，春满凤凰池。
营门候驾
作者：金幼孜
朝代：明

羽林初罢猎，万骑拥霓旌。驰道鸣笳合，前茅列炬明。充庖惊满载，得隽快先声。久立瞻銮驭，虹光彻御营。
蒋御医静学斋
作者：金幼孜
朝代：明

伊人抱冲素，而有冰雪姿。斋居谢尘垢，恒以静自怡。图书盈几案，涵泳窥圣涯。幽观契玄妙，昕夕忘渴饥。寒暑更代谢，人事有盛衰。万变恣纷扰，操存谅不移。于焉企遐轨，俛与先哲期。匪图富经术，复此专国医。金门振高步，永怀扩所施。勖哉励初志，作诗效箴规。
观葵花
作者：金幼孜
朝代：明

蜀葵生庭间，甚为人所惜。昨日始开花，今朝已岑寂。
誓师毕随驾回营中马上赋
作者：金幼孜
朝代：明

万里阴山道，平原入望赊。天营高日月，辇路净风沙。宝马衔金勒，苍龙绕翠华。阳和随处满，草色遍天涯。
讷斋为泥田周仲升作
作者：金幼孜
朝代：明

君子尚古道，制行戒多言。谨口不妄发，恒以讷为先。酬酢合典则，终身远尤愆。交游重敦朴，乡里推仁贤。嗟彼寰中人，辨给若涛翻。往往速咎戾，身名弗自全。以兹贵守默，操制若管键。高斋揭华扁，图史相周旋。往来接朋好，终岁谢尘喧。愿言服古训，永永期弗谖。
试院偶成柬诸同志
作者：金幼孜
朝代：明

圣主崇文治，南宫较艺时。贤才应有待，藻鉴岂容私。日傍炉烟转，春随刻漏移。自惭叨笔砚，饱食更何裨。
读文丞相传有感
作者：金幼孜
朝代：明

忆昨中原板荡秋，衔哀日夜在兴周。全生不为功名计，后死空怀社稷谋。皎皎丹心明日月，巍巍大节重山丘。北来吊古看馀录，祇在当时已泪流。
豸角山房诗
作者：金幼孜
朝代：明

昔年振铎豸山阿，池馆阴阴閟绿萝。雨后翠微移榻近，春来芳草入帘多。枢衣秀士听经退，载酒骚人问字过。江海只今思旧业，梦魂长绕剑津波。
贝祭酒泰求赠谢良翰
作者：金幼孜
朝代：明

妙年文采照青云，喜有声华蔼缙绅。五载听鸡留阙下，一朝走马向三闽。野梅融雪经残腊，江柳舒云动早春。见说郡中尘事少，红莲绿水四时新。
贞寿堂诗
作者：金幼孜
朝代：明

白璧易为玷，寡居少完节。宛宛令母仪，娟娟抱幽洁。二十失所天，中道遭卼？。秉心靡他适，誓死弗回折。高堂何巍巍，翠柏凌霜雪。遐龄介眉寿，莫景耀黄发。有子足侍养，有孙足娱悦。堂前綵衣舞，堂上旨甘列。懿德及乡闾，清风敦阀阅。载诵柏舟诗，永言播贞烈。
贞寿堂诗
作者：金幼孜
朝代：明
体裁：古风

白璧易为玷，寡居少完节。宛宛令母仪，娟娟抱幽洁。二十失所天，中道遭卼�。秉心靡他适，誓死弗回折。高堂何巍巍，翠柏凌霜雪。遐龄介眉寿，莫景耀黄发。有子足侍养，有孙足娱悦。堂前綵衣舞，堂上旨甘列。懿德及乡闾，清风敦阀阅。载诵柏舟诗，永言播贞烈。
赋存心堂
作者：金幼孜
朝代：明

君子秉恒性，万理备一心。操存贵弗失，恒恐蟊贼侵。灵台湛虚寂，天君若监临。主敬在朝夕，先哲诚所钦。勖哉崇令德，保此瑶华音。
赋玩藻轩
作者：金幼孜
朝代：明

新构华轩小池上，閒来玩藻亦多情。紫茎荡日绿波动，翠叶翻风细浪轻。自昔舜裳昭盛美，况闻鲁泮播嘉名。极知文采归吾辈，育德相期更老成。
赋萧公伯辰庭桂秋香
作者：金幼孜
朝代：明

蟾宫移得树苍苍，碧盖如云覆草堂。弈世盘根深雨露，四时孤翠老风霜。琼枝浸月秋无影，金粟含风夜有香。翘首南山应咫尺，早期招隐掇仙芳。
赋赤壁赠萧长史用导之靖江
作者：金幼孜
朝代：明

大江东去碧溶溶，水净平沙接远空。月下胜游非旧日，眼中遗迹感英雄。猿啼断岸孤帆雨，鹤唳沧洲一笛风。料想登临无限意，题诗还忆访坡翁。
赋道乡先德堂
作者：金幼孜
朝代：明

昔者曾闻邹道乡，至今青史播馀芳。传家独倚诗书重，贻后深知庆泽长。门外沧波流滚滚，云边乔木碧苍苍。西山南浦遥相望，何日维舟向草堂。
赋雷给事璜溪书屋
作者：金幼孜
朝代：明

君家祇在璜溪上，门对青山一事无。春暖芸香时剔蠹，夜凉灯火独看书。閒中自得先天妙，静处曾观太极初。一自金门膺荐后，临风几欲赋归欤。
赋黄侍读瑞菊诗
作者：金幼孜
朝代：明

旧植芳丛护粉墙，一枝红艳独呈祥。骈花疑夺天工巧，异质偏含雨露香。华萼有心同晚节，双娥无力倚新妆。当年三径浑閒事，未许陶潜独擅芳。朝罢看花日几回，开筵数喜共追陪。竞传红玉双呈瑞，未许金钱独占魁。并蒂重含瑶露润，联葩高映紫霞开。玉堂展卷题佳句，流庆应知及后来。
赋黄侍读瑞菊诗·其一
作者：金幼孜
朝代：明

旧植芳丛护粉墙，一枝红艳独呈祥。骈花疑夺天工巧，异质偏含雨露香。华萼有心同晚节，双娥无力倚新妆。当年三径浑閒事，未许陶潜独擅芳。
赋黄侍读瑞菊诗·其二
作者：金幼孜
朝代：明

朝罢看花日几回，开筵数喜共追陪。竞传红玉双呈瑞，未许金钱独占魁。并蒂重含瑶露润，联葩高映紫霞开。玉堂展卷题佳句，流庆应知及后来。
赠主事刘孟铎还庐陵省亲
作者：金幼孜
朝代：明

京国言归省，庭闱喜具存。綵衣荣晚节，紫诰沭深恩。婉娩承甘旨，从容候凊温。遥知称寿处，宾客日填门。
赠人之官通判
作者：金幼孜
朝代：明

满城烟雨落花深，离思纷纷恼客心。向晓玉堂揩病目，送行谩复写新吟。
赠人游钱塘
作者：金幼孜
朝代：明

钱塘古名胜，念子事重游。湖山迎画舫，海月映红楼。锦树千堤晓，银涛八月秋。几时寻贺监，一笑解吴钩。
赠人长芦盐运司
作者：金幼孜
朝代：明

柏台凛凛著清名，十载超迁荷宠荣。风掣沧溟鹏运远，雨晴官道马蹄轻。地空积卤烟光迥，海阔遥天蜃气清。自昔煮盐关国计，深期出纳慎廉平。
赠何迪宗赴宝庆府照磨
作者：金幼孜
朝代：明

群贤连茹喜遭逢，拜命联翩出九重。莫谓郡寮居幕属，极知节概秉清忠。山城腊尽梅争发，水国春回雪正融。料想过家胜衣锦，乡闾款迓意偏浓。
赠傅以庄无为州同知
作者：金幼孜
朝代：明

为客两年留阙下，承恩此日佐名州。天香不断生衣袖，大雪初晴送客舟。报国自能持节操，济时应不乏才猷。到官尚想怜知己，好遣音书慰别愁。
赠傅子楫德安教授
作者：金幼孜
朝代：明

京师仲冬月，天气寒栗冽。客怀已无欢，况与故交别。先君昔教临江时，我亦携书侍讲帷。春风游泳泮池上，惟君与我最相知。君心磊落怀奇宝，自分青云致声早。一从领荐上京华，拜官得似儒官好。蕲州振铎经几年，广海旋闻席再迁。栾城契阔三载馀，又闻书考来朝天。相逢顿觉容发改，却羡当时好风采。论心但喜别怀舒，话旧犹看故情蔼。只今南去沐荣恩，尽道德安风俗淳。朝回相送情匆匆，作诗聊以申殷勤。征车轧轧金台路，落日风沙渺烟树。人生聚散胡尔为，况乃相看各迟暮。君行远道勿蹉跎，正值岁寒霜雪多。德安早到如相忆，莫道衡阳无雁过。
赠傅礼让佥宪还河南
作者：金幼孜
朝代：明

宪府声华蔼缙绅，还官总喜慰斯民。绣衣出殿香烟合，紫诰从天雨露新。千里骅骝开道路，九霄雕鹗出风尘。遥知父老争迎候，骢马重临洛水春。
赠刘允佩之官怀庆
作者：金幼孜
朝代：明

新除太守河南去，荣捧天书荷宠光。少日才猷期董贾，明时事业继龚黄。樯帆隐隐经淮浦，旌旆翩翩指大行。圣主忧民图治理，深期补报济时康。
赠刘校书赴沂州学正
作者：金幼孜
朝代：明

角声催晓雁声寒，握手都门话别难。行李只留诗卷在，离筵须劝酒杯乾。几行雪树台前见，千里云山马上看。莫谓沂州毡独冷，校书原是老儒官。
赠刘院判
作者：金幼孜
朝代：明

旧传方技独精深，白首难忘济世心。声誉早知闻禁闼，交游今喜在词林。种来仙朵频收谷，炼就丹砂欲化金。我为邹阳偏感激，谩酬旧德写新吟。
赠别友人罗汝弘
作者：金幼孜
朝代：明

久别故人心欲摧，灯前对语谩衔杯。严亲慰问劳书札，令弟交游数往来。行李欲随孤棹发，趍朝又逐五门开。相思莫忘金陵路，还记来时过凤台。
赠南阳知县李桓圭
作者：金幼孜
朝代：明

凫舄来朝会玉京，日瞻龙扆拜光荣。新春雨露从天降，白日香烟满袖生。久听闾阎称岂弟，况逢朝著有清名。还官好慰斯民望，当宁于今想治平。
赠友人廖自勤王恪赴交趾
作者：金幼孜
朝代：明

万里南交路，君今作远游。着鞭临祖道，受诏出皇州。汉柱云烟古，秦林瘴疠收。幕中如有问，珍重为参谋。慷慨属櫜鞬，离筵惜解分。班超志投笔，司马独能文。虎旅连云动，笳声向月闻。安边有良策，及此树功勋。
赠友人廖自勤王恪赴交趾·其一
作者：金幼孜
朝代：明

万里南交路，君今作远游。着鞭临祖道，受诏出皇州。汉柱云烟古，秦林瘴疠收。幕中如有问，珍重为参谋。
赠友人廖自勤王恪赴交趾·其二
作者：金幼孜
朝代：明

慷慨属櫜鞬，离筵惜解分。班超志投笔，司马独能文。虎旅连云动，笳声向月闻。安边有良策，及此树功勋。
赠友人考满复任
作者：金幼孜
朝代：明

三年初上考，千里独还官。驿路梅开尽，都门岁易残。棹歌江上发，山色雪中看。莫道卑栖久，飞腾总不难。
赠友人谢绳正还新淦
作者：金幼孜
朝代：明

忆我丱角初，携书侍严父。访君沧洲曲，握手遂良晤。碧梧挺高标，金兰托深契。砚席幸有托，寒暄同起处。朋情谢新益，丽泽惬衷素。悠悠金石交，历历岁年莫。东西各驱逐，冠盖何由聚。南宫沗科甲，青云忽高举。叨承侍从荣，出入诚何补。今春别京国，北狩随鸾驭。回望南天云，遥睇故园树。凭高谩踌躇，对景增延伫。君从梁宋来，邂逅慰羁旅。天涯故旧情，镫前牢落趣。时蔬荐辛盘，肴核侑芳醑。剧谈夜未央，移席月当午。但惜欢会难，宁知别离苦。揽袂听晨鸡，候此秋天曙。我复趋承明，君还故乡去。鸿雁正南飞，商飙动砧杵。分携五云馆，翘首金台路。望望不见君，相思渺何许。
赠友人赴亳县
作者：金幼孜
朝代：明

一官赴亳县，九月发金台。雪色侵行李，梅花照酒杯。廉平需岂弟，抚字赖贤才。迢迤关河意，相思首重回。
赠友人还万安
作者：金幼孜
朝代：明

旧隐五云下，翩然又赋归。秋风三径菊，春日北山薇。牛渚云连树，龙河雪满衣。岁华看渐暮，忍见雁南飞。
赠吕尚书震还陜西省亲
作者：金幼孜
朝代：明

鸣珂拥盖度函关，尽道春卿昼锦还。听履几年劳圣眷，称觞此日慰慈颜。马头千里秦川路，鸟外三峰华岳山。别后知君长恋阙，龙墀伫待缀清班。
赠吴舍人胜复任还南京
作者：金幼孜
朝代：明

十载抽毫侍禁闼，天官书考共称宜。清宵待漏辞仙仗，几日看花到凤池。别酒一杯怜夙昔，画图半幅写暌离。南京故旧如相问，为道衰迟鬓欲丝。
赠周子瓛致仕还永丰
作者：金幼孜
朝代：明

驱车欲何适，驾言归故乡。朋游具觞豆，饯送临周行。忆昨佐花县，志气殊非常。琴堂席未暖，行役嗟靡遑。京华历寒暑，鬓发皓已苍。布衣与蔬食，澹泊常自将。只今七十馀，谢事何匆忙。为感圣恩厚，悲歌激中肠。徘徊不能别，念此故意长。山川邈迢递，大江浩洋洋。去途日已远，驰景曜征裳。愧无千金赠，为子增慨慷。归哉慎自保，南北永相望。
赠周彦奇佥宪云南
作者：金幼孜
朝代：明

远别向滇阳，华筵酒满觞。骊驹方载道，白简已飞霜。塞外碧鸡近，云间鸟道长。远人今向化，努力辅藩方。
赠周至善还庐陵
作者：金幼孜
朝代：明

清晓驱车出帝京，一尊那及送归程。分携不尽故人意，缱绻难胜手足情。雪满匡庐山更好，草深彭泽水初生。到家应慰诸孙望，日向花前进寿觥。
赠周迪赴襄阳训导
作者：金幼孜
朝代：明

官署相逢属暮春，一尊偶得话情亲。昔年讲学期科第，此日传经领缙绅。花外莺声醒别酒，雨中草色没征轮。临期一送情何限，为子长歌赋采芹。
赠周韶凤南归
作者：金幼孜
朝代：明

难兄太学称儒师，令弟相从志不违。夜雨频穿管宁榻，春风时下董生帏。故家文献应堪继，先世科名自可期。此日临岐无限意，愿言力学慰深思。
赠太仆吴寺丞还滁阳
作者：金幼孜
朝代：明

昨来呈马御楼前，五色龙文照锦鞯。喜见承恩来日下，忽看行李出天边。河流夜绕卢沟月，关树晴连白塔烟。腊尽春归能几日，到官应是及新年。
赠太仆寺丞吴鉴复任滁阳
作者：金幼孜
朝代：明

阙下久蜚声，还官荷圣明。凉风生祖席，疏雨湿行旌。秋晚骅骝健，天高鸿雁鸣。滁阳山水好，图画有馀情。
赠太医院判韩公达
作者：金幼孜
朝代：明

昆弟俱荣遇，相承领国医。济人惟药物，种德在书诗。姓字公卿重，勤劳圣主知。杏林千树好，雨露日蕃滋。
赠子仪张博士还南京胄监
作者：金幼孜
朝代：明

新除博士南京去，一骑迢迢发蓟城。久别未忘乡里意，相逢不尽故人情。夕阳红树孤帆影，野水寒云落雁声。职教成均知不忝，深期作育赞皇明。
赠子鲁陈郎中使西域
作者：金幼孜
朝代：明

东风轻骑去翩翩，王事驱驰念独贤。奉诏昔曾烦陆贾，寻源今日得张骞。晓经虏部云连塞，寒宿穹庐雪满毡。两度玉门今始惯，殷勤德意在敷宣。
赠孔止武横州学正
作者：金幼孜
朝代：明

妙年学礼独超群，早领乡书会缙绅。喜见姓名登乙榜，十年不负读书勤。承恩晓出五云端，为向横州作教官。圣主崇儒资教育，逢人休叹座毡寒。御沟新涨雨初晴，杨柳毵毵啭早莺。朝罢都门一相送，故乡回首不胜情。便道还乡两月程，綵衣偏胜锦衣荣。到家且慰双亲望，膝下频将寿酒倾。骊驹早发向横州，远道风烟莫滞留。五岭秋来有回雁，平安先寄凤池头。
赠孔止武横州学正·其一
作者：金幼孜
朝代：明

妙年学礼独超群，早领乡书会缙绅。喜见姓名登乙榜，十年不负读书勤。
赠孔止武横州学正·其三
作者：金幼孜
朝代：明

御沟新涨雨初晴，杨柳毵毵啭早莺。朝罢都门一相送，故乡回首不胜情。
赠孔止武横州学正·其二
作者：金幼孜
朝代：明

承恩晓出五云端，为向横州作教官。圣主崇儒资教育，逢人休叹座毡寒。
赠孔止武横州学正·其五
作者：金幼孜
朝代：明

骊驹早发向横州，远道风烟莫滞留。五岭秋来有回雁，平安先寄凤池头。
赠孔止武横州学正·其四
作者：金幼孜
朝代：明

便道还乡两月程，綵衣偏胜锦衣荣。到家且慰双亲望，膝下频将寿酒倾。
赠孔秉中考满复任郾城
作者：金幼孜
朝代：明

先圣有孙子，家住西江湄。积学企前轨，文采何陆离。一朝膺鹗荐，飞步凌天池。风云际嘉会，海宇同雍熙。承恩佐名郡，莲幕暂栖迟。牛刀虽小试，赞画靡不宜。所贵在施设，宁惭职位卑。宦游逾六载，朝夕任驱驰。雅操厉冰檗，清苦恒自持。寸心悉民隐，闾里无怨咨。今秋辞洛邑，考绩来京畿。铨曹严黜陟，三考固有期。及兹命复职，庶以慰民思。蹇予同里闬，托好深相知。阔别已十载，道远音问稀。都门一相见，握手心怡怡。张灯话畴昔，有如消渴饥。胡为不暂住，遽此叹睽离。寒风正萧索，翘首雁南飞。殷勤酌别酒，聊以写心私。人生百年内，会合能几时。愿期树嘉政，赠言比箴规。
赠孙博士致仕还丰城
作者：金幼孜
朝代：明

孙君我乡里，十载居桥门。雅志尚古道，布衣振斯文。群才资乐育，仰钦博士尊。讲论既不竭，考较良已勤。小大各有成，宁复遗斧斤。况闻笃义方，有子才且贤。伯也领司牧，季也登词垣。联翩耀文彩，宛若鸾凤骞。三朝偕际遇，涵沐雨露恩。忽兹去荣养，投簪赋归田。纶音重褒锡，龙章焕缤纷。骊驹戒明发，祖饯相攀援。遥遥睇南浦，江流汎沄沄。桑梓故无恙，松菊今尚存。上堂接宾亲，入室抚儿孙。閒居乐有馀，逍遥毕晨昏。蹇予荷恩遇，侍从三十春。白首冒荣禄，补报图拳拳。故乡未回往，中情何由宣。因兹写长句，聊以道慇勤。
赠宗鲁贝广文还新淦
作者：金幼孜
朝代：明

去年暂会忽相违，此日重来慰所思。金阙早朝曾赐酒，玉堂夜语谩论诗。斗南冠冕文星聚，泮水弦歌化雨滋。惭愧菲材叨宠遇，感怀何以报明时。
赠山阴吕公升服阕佥宪闽中
作者：金幼孜
朝代：明

待漏晓辞双阙下，秉骢远出五云边。交游愧我叨虚誉，风裁如公羡独贤。客路三冬逢积雪，关河万里值残年。七闽早晚咨询遍，犹想登临揽辔前。
赠康志高致仕还庐陵
作者：金幼孜
朝代：明

新颁御敕墨淋漓，白首休官愿不违。岁晏天边孤鹤远，春风林下一人归。龙河雪色侵行舫，官道梅花照锦衣。明日匡庐重回首，凤城缭绕五云低。
赠廖自廉沅江教谕
作者：金幼孜
朝代：明

南北暌违又几年，重来两鬓己苍然。乞身不厌官资薄，典教应知德操全。舟过大湖晴望岳，帆经远浦瞑浮烟。菁莪乐育知多暇，应有新诗寄日边。
赠廷振杨处士还清江
作者：金幼孜
朝代：明

客中几见雁南飞，忽向都门赋式微。红树碧云迎去棹，西风凉露动征衣。入门扫径馀松菊，倚杖看山老蕨薇。遥想到家秋未晚，比邻酌酒话京畿。
赠张清纪根致仕还蕲州
作者：金幼孜
朝代：明

御敕新颁五色鲜，赐归今见宠恩全。同朝愧我犹为客，投老如公即是仙。行李萧萧秋色外，征帆渺渺夕阳前。蕲山回首还相忆，清梦时应到九天。
赠彭埙还长洲
作者：金幼孜
朝代：明

与子连宵对客床，觉来犹听诵琅琅。已看丱角超馀辈，想见成人更老苍。自昔才华推阮谢，只今述作愧班扬。明朝独上扁舟去，遥望姑苏隔渺茫。旧时山口说彭家，文献相传岂浪誇。故老百年成梦寐，诸孙今日见才华。青灯黄卷心逾苦，流水高山意更赊。相送临岐无限思，重来好赋上林花。
赠彭埙还长洲·其一
作者：金幼孜
朝代：明

与子连宵对客床，觉来犹听诵琅琅。已看丱角超馀辈，想见成人更老苍。自昔才华推阮谢，只今述作愧班扬。明朝独上扁舟去，遥望姑苏隔渺茫。
赠彭埙还长洲·其二
作者：金幼孜
朝代：明

旧时山口说彭家，文献相传岂浪誇。故老百年成梦寐，诸孙今日见才华。青灯黄卷心逾苦，流水高山意更赊。相送临岐无限思，重来好赋上林花。
赠徐中书崇威还家
作者：金幼孜
朝代：明

京华岁将暮，谒告独还家。客路霏霏雪，寒梅处处花。綵帘娱爱日，寿酒酌春霞。回首隔蓬岛，相思梦更赊。
赠晏彦文佥宪山东
作者：金幼孜
朝代：明

早将姓字籍金闺，又睹乘骢别帝畿。十载居官心似铁，三春持节绣为衣。声驰当道豺狼避，力奋遥空雕鹗飞。为说山东凋弊久，便须揽辔遍询咨。
赠李伯葵还庐陵
作者：金幼孜
朝代：明

二十年前早识君，别来几度想清芬。沧洲把钓常听雨，林下哦诗只看云。郎署綵衣留缱绻，画图别意写殷勤。青原白鹭遥相望，把酒临岐忍共分。
赠李伯高司训还庐陵
作者：金幼孜
朝代：明

庐陵古名郡，风俗天下闻。卓哉欧阳子，奋发振斯文。声光被后世，至今仰馀芬。惟子企前轨，力学究典坟。栖迟三十载，布衣谁与群。忽兹膺荐举，峨冠上金门。授以郡博士，文采耀青云。今晨别我去，怅然惜解分。临岐重握手，酌以白玉尊。朔风吹浩浩，雨雪何纷纷。抽帆上南浦，行行近青原。及家固云乐，况乃亲弟昆。蹇予荷恩遇，谬忝职禁垣。西江未同返，遥睇瞻丘园。解佩为子赠，聊复申好言。勖哉继先达，浮名何足论。
赠李君元珙致仕还家
作者：金幼孜
朝代：明

京国重来鬓巳苍，每因话旧意难忘。几年簪笔依丹禁，两度乘骢按越乡。自是高情超世俗，从来雅操敌冰霜。只今勇退真难得，为子高歌一慨慷。客路驱驰四十年，一朝解组赋归田。柴桑独见陶潜去，盘谷谁如李愿贤。鸿鹄九霄随返旆，烟波万里送归船。都门把别情无限，老我空吟桂树篇。天上凉风动早秋，河桥送客思悠悠。诗篇独向朝回写，翰墨多因去日留。白石清泉同野服，閒云流水共扁舟。鉴湖倘得蒙恩遇，尚拟山中访旧游。
赠李君元珙致仕还家·其一
作者：金幼孜
朝代：明

京国重来鬓巳苍，每因话旧意难忘。几年簪笔依丹禁，两度乘骢按越乡。自是高情超世俗，从来雅操敌冰霜。只今勇退真难得，为子高歌一慨慷。
赠李君元珙致仕还家·其三
作者：金幼孜
朝代：明

天上凉风动早秋，河桥送客思悠悠。诗篇独向朝回写，翰墨多因去日留。白石清泉同野服，閒云流水共扁舟。鉴湖倘得蒙恩遇，尚拟山中访旧游。
赠李君元珙致仕还家·其二
作者：金幼孜
朝代：明

客路驱驰四十年，一朝解组赋归田。柴桑独见陶潜去，盘谷谁如李愿贤。鸿鹄九霄随返旆，烟波万里送归船。都门把别情无限，老我空吟桂树篇。
赠李子华江西参议
作者：金幼孜
朝代：明

怀昨论交二十年，祇今相见雪盈颠。骅骝远路驱驰惯，紫凤朝阳羽翮鲜。北阙承恩知感激，西江贰阃赖敷宣。玉堂话别怜知己，谩写新诗拂锦笺。
赠李彦安赴荆门州学正
作者：金幼孜
朝代：明

白发萧疏老教官，几回相见在朝端。三迁不为年劳转，九考深知作育难。舟过淮南春渐近，路经湘浦雪犹寒。荆门此去携家便，珍重斯文好健餐。
赠李翊赴南京国学助教
作者：金幼孜
朝代：明

子昔负奇气，携书游泮庠。学成迈流辈，策足驰康庄。袖然掇乡荐，职教居蜀邦。乐育著成绩，升擢闽海旁。讲道心靡懈，善诱极周详。于兹复九载，化雨深门墙。既最天官考，超秩严诠量。谓子才力优，岂宜专一方。分教登胄学，斯文有荣光。时当仲冬候，旋载南京航。河冰冻未坚，执别途路长。翔风振林木，鸿雁鸣且翔。徘徊不能去，浩歌慨以慷。愿言厉初志，为国成俊良。作诗写朋好，白首无相忘。
赠杨允嘉还建安
作者：金幼孜
朝代：明

华胄出关西，宦谱何煌煌。声光照闽越，庆泽深且长。少傅我知己，早年登玉堂。风云际嘉会，千载符明良。表仪动朝著，事业辉岩廊。报国竭忠荩，治家敦义方。令子皆伟器，清标重圭璋。趋庭受经训，力学攻文章。来往申定省，煜然多令望。季也始弱冠，明珠异非常。丰姿玉雪瑩，行美芝兰芳。孝友出天性，诗书能自强。时时肯过我，恭敬不暂忘。周旋情恳恳，应唯声琅琅。有如丹穴雏，羽仪绚朝阳。又如千里驹，矫首欲腾骧。我实爱念之，期待不可量。昨者奉亲命，言旋归故乡。侵晨向我别，欲去仍傍徨。吾观公卿间，子弟空昂藏。礼义漫不省，况乃资显扬。念子好兄弟，承家相颉颃。盛时须努力，学问无怠荒。岂徒慰亲志，足以绍前光。高高青云步，拭目看翱翔。
赠杨允嘉还建安
作者：金幼孜
朝代：明
体裁：古风

华胄出关西，宦谱何煌煌。声光照闽越，庆泽深且长。少傅我知己，早年登玉堂。风云际嘉会，千载符明良。表仪动朝著，事业辉岩廊。报国竭忠荩，治家敦义方。令子皆伟器，清标重圭璋。趋庭受经训，力学攻文章。来往申定省，煜然多令望。季也始弱冠，明珠异非常。丰姿玉雪莹，行美芝兰芳。孝友出天性，诗书能自强。时时肯过我，恭敬不暂忘。周旋情恳恳，应唯声琅琅。有如丹穴雏，羽仪绚朝阳。又如千里驹，矫首欲腾骧。我实爱念之，期待不可量。昨者奉亲命，言旋归故乡。侵晨向我别，欲去仍傍徨。吾观公卿间，子弟空昂藏。礼义漫不省，况乃资显扬。念子好兄弟，承家相颉颃。盛时须努力，学问无怠荒。岂徒慰亲志，足以绍前光。高高青云步，拭目看翱翔。
赠杨景衡致仕还永嘉
作者：金幼孜
朝代：明

早岁负经术，文采耀儒绅。明廷忽登荐，熙运逢昌辰。首选夏官属，再擢领司勋。九载绩称最，超迁佐名藩。优优敷治理，黾勉勤咨询。扬历三十载，践履思弥敦。及兹登七秩，陈词乞归田。圣情特允许，优老怀旧人。清晨别阊阖，冠盖拥青云。丝竹沸华筵，飞觞促行轮。迢迢踰大河，渺渺涉长津。乔林翳桑梓，竹树荫云泉。别墅日成趣，猿鹤时相亲。良辰集宾友，谐咏乐琴尊。以兹保迟暮，眉寿绵千春。永言写朋好，终始期勿谖。
赠杨贵琛南海知县
作者：金幼孜
朝代：明

独膺鹗荐上枫宸，喜有清名在搢绅。圣主九重开日月，郎官百里应星辰。凉风夜送仙舟远，恩露晨沾墨绶新。若过岭南逢驿使，早梅先寄一枝春。
赠林推官还闽中
作者：金幼孜
朝代：明

白发萧萧老节推，金门谒告独言归。十年报国心如铁，万里还家锦作衣。路入闽山榕树暗，云生海峤荔枝肥。京华相送多知己，别后无令信息稀。
赠梁教谕萼赴衢州府学教授
作者：金幼孜
朝代：明

五载论交在石渠，史成又见拜新除。赐金且喜光行李，典教宁忘载旧书。文物只今称两浙，衣冠自昔重三衢。兹行努力勤师道，讲罢应知乐有馀。
赠汝南房公安再任山东参政
作者：金幼孜
朝代：明

昔在山东治绩优，只今跃马羡重游。九天雨露覃恩泽，万里风云起滞留。心事自来如铁石，声名此去重丹丘。承宣努力康时政，伫听民谣载道周。
赠江阴严训导
作者：金幼孜
朝代：明

春宫方进贺，行李又言旋。冰雪三冬候，关河万里天。斯文慎自保，交谊久愈坚。泮水诸生在，瞻思意独悬。
赠沙同知之官禄州
作者：金幼孜
朝代：明

行人临发意如何，独向津头发棹歌。远浦晴烟添草色，沧江宿雨动新波。舆图尽入河山壮，海宇均沾雨露多。况是远人蒙化久，敷宣好为布阳和。
赠潘参议文奎
作者：金幼孜
朝代：明

国史新成宠渥优，故人拜命遂归休。每惭秉笔陪清论，久念同朝事校雠。行李光华充赐橐，图书萧散载扁舟。极知别后难相即，且为樽前一少留。闻君南去赋归欤，雁荡山前有故庐。泉石自堪供啸傲，烟霞应得侣樵渔。岂无野老论心事，亦有儿童候起居。问讯故人黄少保，年来生计总何如。
赠潘参议文奎·其一
作者：金幼孜
朝代：明

国史新成宠渥优，故人拜命遂归休。每惭秉笔陪清论，久念同朝事校雠。行李光华充赐橐，图书萧散载扁舟。极知别后难相即，且为樽前一少留。
赠潘参议文奎·其二
作者：金幼孜
朝代：明

闻君南去赋归欤，雁荡山前有故庐。泉石自堪供啸傲，烟霞应得侣樵渔。岂无野老论心事，亦有儿童候起居。问讯故人黄少保，年来生计总何如。
赠熊元节还南京
作者：金幼孜
朝代：明

熊君负经术，早岁登青云。素承明主知，超擢中朝臣。继闻陟大理，奉命专咨询。风声振吴越，次第苏疲民。锄奸去豪猾，刬凶格顽嚚。遂令东南郡，皞皞被皇仁。圣情日虚宁，屡敕嘉劳勤。三载积忧惧，驰情悬紫宸。及兹奏对日，款慰尤谆谆。申命职宪纪，荣光动朝绅。南台既专任，委寄真殊伦。绣衣明白日，清霜肃阳春。岂惟戢贪墨，实以绳谬愆。况闻澄清地，表率由一身。惟君秉直谅，操履端且纯。屹然重时望，所至扬清芬。蹇予忝朝列，交谊夙所敦。睽违渺南北，梦寐劳心神。幸兹谐簪盍，晤对逾兼旬。忽闻别我去，恻恻难为言。骊驹发前路，遥瞻动芳尘。衣冠拥广陌，丝管一何繁。握手且未辞，尽此黄金尊。人生会合间，百岁若转轮。黾勉图报称，致身在君亲。永怀保终誉，景仰希前闻。庐陵多达士，至今耀斯文。忠节著宇宙，千载垂不泯。勖哉践古道，永矢期勿谖。
赠熊自诚还文江
作者：金幼孜
朝代：明

白发遨游阅两京，相逢偶得话平生。花开别馆三春梦，草绿遥天万里情。水驿维舟闻过雁，江亭把酒对啼莺。极知令子难为别，远道犹烦寄好声。
赠王尹实判官还潞州
作者：金幼孜
朝代：明

三年京国数追游，千里还官宠渥优。诗兴谩从佳士发，篆书多为故人留。山城腊尽梅初放，驿路春寒雪未收。早晚到州如有暇，新诗先寄凤池头。
赠王所存复任会昌
作者：金幼孜
朝代：明

十年司训滞山城，此日重游叹老成。阙下偶留俱是客，天涯送别若为情。马融设帐青灯旧，刘向经传白发生。圣主崇儒恩独厚，深期作育报升平。
赠王持翰掾河南都司兼寄黄伴读体方
作者：金幼孜
朝代：明

三年京国独相知，远别那堪对酒卮。淮浦好山晴似画，汴堤新水绿如漪。春风洛下堪携酒，夜雨辕门好赋诗。我忆故人黄伴读，为言千里重相思。
赠王行人使安南
作者：金幼孜
朝代：明

承恩晓出九重天，王事驱驰念独贤。奉诏尉佗烦陆贾，寻源西域得张骞。车书自昔通南纪，声教于今遍八埏。圣主绥怀恩似海，殷勤德意在敷宣。
赠知县任连江
作者：金幼孜
朝代：明

拜命出瑶京，郎官动列星。马嘶惊远道，鹏运起沧溟。越树连云白，闽山入眼青。到官敷善治，抚字念疲氓。
赠石彦诚之官徐闻
作者：金幼孜
朝代：明

故人取别大匆忙，行李朝来发帝乡。当代求贤思治理，昔人作县重循良。过家腊尽怀桑梓，度岭春来避雪霜。海上到时官事少，题诗日日对桄榔。
赠福建陈学正省亲
作者：金幼孜
朝代：明

凉风日夜起，送客不胜情。黄叶雨中落，断鸿云外声。故乡千里远，行李一身轻。应想趋庭日，争看彩服荣。
赠端木孝思使朝鲜
作者：金幼孜
朝代：明

曾同载笔侍蓬莱，文彩煌煌映上台。奉诏又从天上出，驰车还向日边来。新亭树色连征旆，驿道梅花照酒杯。好为吾皇宣德意，早春先候使车回。
赠罗大敏教谕之官襄阳
作者：金幼孜
朝代：明

君家远自罗源出，道学相传有豫章。世系固应存庆泽，诸孙还喜绍书香。圣朝作育文风盛，泮水弦歌化日长。早晚到官有馀暇，题诗须上岘山阳。
赠罗宜范肇庆照磨
作者：金幼孜
朝代：明

几年相见在瑶京，士论推君独老成。半世无营安澹泊，一官新拜荷恩荣。岭南行处山川好，幕下吟馀案牍清。见说先亲敦行谊，力期忠孝振家声。
赠罗继鼎赴福建理问
作者：金幼孜
朝代：明

清晓除书降紫宸，一官迢迤向三闽。圣朝自是严钦恤，藩属于今重简抡。雪霁关河瞻去骑，天寒驿路促征轮。谳刑自昔关阴骘，务俾斯民洽至仁。
赠翰林侍讲余学夔还西昌
作者：金幼孜
朝代：明

禁苑同官三十年，忽闻承诏赐归田。玉堂金马贫如旧，流水閒云客似仙。解组未能忘去国，听鸡无复候朝天。今晨相送情无限，潦倒空惭雪满颠。南望青原思欲飞，临岐那忍把征衣。缙绅共惜张翰去，乡里争迎贺监归。竹簟暑风清昼远，沧江白石宦情稀。他年倘遂归休愿，有约山中访板扉。
赠翰林侍讲余学夔还西昌·其一
作者：金幼孜
朝代：明

禁苑同官三十年，忽闻承诏赐归田。玉堂金马贫如旧，流水閒云客似仙。解组未能忘去国，听鸡无复候朝天。今晨相送情无限，潦倒空惭雪满颠。
赠翰林侍讲余学夔还西昌·其二
作者：金幼孜
朝代：明

南望青原思欲飞，临岐那忍把征衣。缙绅共惜张翰去，乡里争迎贺监归。竹簟暑风清昼远，沧江白石宦情稀。他年倘遂归休愿，有约山中访板扉。
赠胡太守琏还泉州
作者：金幼孜
朝代：明

泉州太守最相知，十载常怀会面迟。喜有清名留海郡，况闻事业重明时。朝来五马穿花出，雪后孤舟向日移。圣代只今思治理，好将衣食慰黔黎。
赠胡海澄临江教授
作者：金幼孜
朝代：明

列职十年居禁侍，除书一日遂私恩。君家寿母堪迎养，吾郡诸生总在门。长昼松阴分讲席，四时江影照清尊。考亭千载流风在，待得归休与共论。
赠舒城朱知县
作者：金幼孜
朝代：明

为说舒城宰，廉声满帝乡。化行推单父，种德比甘棠。天阙风云会，瑶阶雨露香。丹心期补报，致治效虞唐。
赠萧主事之官北京
作者：金幼孜
朝代：明

故人膺宠命，改调理刑曹。恩露沾新绶，天香染旧袍。征帆迷雪树，去路接云涛。到日重回首，遥瞻魏阙高。
赠萧医士
作者：金幼孜
朝代：明

萧子擅医名，不假药石功。以心运元气，斡旋掌握中。娄生婴热疾，萧子抚其躬。默运极冥搜，顷刻皆流通。化热为清凉，去烦息呻恫。勿药收奇效，名声播西东。报谢却金帛，高谊邈难同。一朝持大轴，来语玉堂翁。为之发佳咏，浩思意无穷。
赠萧性善还家省亲
作者：金幼孜
朝代：明

违隔双亲久，归心一夜生。綵衣天上别，画舫月中声。未说珍鲑美，先占喜鹊鸣。升堂展家庆，重九酒须倾。
赠萧迪敏南还
作者：金幼孜
朝代：明

晓日都门莺乱鸣，那堪把酒问归程。天涯绿暗花将尽，沽口船高水正生。莫谓难兄伤别意，极知慈母慰深情。故乡耆旧如相见，为道平安寄远声。
赠萧鹤年还新淦
作者：金幼孜
朝代：明

远游今识帝王州，暂住还闻买去舟。早从北阙瞻麟凤，却望西江候斗牛。圣世才华难自致，故家文献许相求。底事匆匆不相见，诗成何以慰离愁。
赠袁士诲之官孝感
作者：金幼孜
朝代：明

与君相见还相别，又捧天书出紫宸。江上月移仙棹远，花前日照锦袍新。河阳旧日民怀惠，柏府当年政有神。自昔郎官当列宿，为言抚字在忠勤。
赠许子谟博士还北京胄监
作者：金幼孜
朝代：明

南宫初上考，拜命即言还。淮树云连海，燕台雪满山。交游十载旧，淹滞一官閒。愧我叨恩宠，空怜两鬓班。
赠许时还文江
作者：金幼孜
朝代：明

共说君家兄弟好，容仪楚楚羡多才。兄从载笔两京去，弟复将家万里来。行李暂留残腊住，扁舟却向早春回。客中相送情难尽，愁赋归鸿对酒杯。
赠贡士李叙入太学
作者：金幼孜
朝代：明

战艺南宫志不衰，春风下第自称宜。九苞紫凤谁能识，千里骅骝岂易知。璧水远游无旧业，玉堂赠别有新诗。蟾宫万里应须到，迟子重来折桂枝。
赠贡士杨綖赴南海训导
作者：金幼孜
朝代：明

杨子青云彦，儒官称好才。远从南海去，还自日边来。綵服荣家庆，慈颜乐寿杯。题诗惭潦倒，临别重徘徊。
赠贡士熊广赴金坛训导
作者：金幼孜
朝代：明

圣代求贤意独加，早年膺荐见才华。朝端选士先兴学，京下为官复近家。驿舍雨凉醒别酒，马头风急送飞花。他时教育看书最，云路相期未有涯。
赠贡士王志浩赴东莞训导
作者：金幼孜
朝代：明

东风三月莺乱啼，都门冠盖相追随。乡人故旧领除命，布衣一日生光辉。王郎素非寻常者，浩气凌霄绝潇洒。昔年充贡登成均，万里青云重光价。已看蟾宫擢高枝，复闻战艺来春闱。霜蹄暂蹶未为失，一官雅称克儒师。番禺南望渺何许，便道还能过乡土。梅雨连村旅舍昏，林阴满地邮亭午。悬知到日夏方深，杏坛昼永分清阴。皋比日宴说经史，座间济济皆青衿。况当圣治文明日，宵旰孜孜在儒术。兹行仰体圣明心，作育群才须努力。朝回送别惜匆忙，且尽花前酒一觞。岭南若遇回京使，犹待椷书寄玉堂。
赠赤水张经历矩秩满还官
作者：金幼孜
朝代：明

昔年相见忝诸生，此日重逢愧老成。紫陌看花同是客，灯前对酒若为情。湘江水暖春来绿，蜀道云开雪后晴。此去辕门勤赞画，伫看鹗荐有公卿。
赠进士傅玉良玉润昆弟还临江
作者：金幼孜
朝代：明

昔年校士忝文衡，争睹朝阳两凤鸣。乡里共传登进士，交游为喜得门生。三年恋阙君恩重，万里还家昼锦荣。回首帝京须到早，上林春好听啼莺。
赠进士钱稽穑佥宪湖广
作者：金幼孜
朝代：明

新除佥宪湖南去，行李匆匆发帝乡。金阙九重分使节，绣衣五色带天香。云霄揽辔回雕鹗，江汉观风动雪霜。少日操持期远大，临分相送意偏长。
赠进士陈素漳州教授
作者：金幼孜
朝代：明

上林莺啭柳花飞，送子今辰出帝畿。射策巳先多士选，承恩独领教官归。淮南雨过蘼芜绿，闽峤云深荔子肥。珍重斯文期远大，临岐莫用叹暌违。
赠郁林州判
作者：金幼孜
朝代：明

郁林渺何许，远在海西头。念子有行色，离情逐宦游。晓云随綵旆，夜月引仙舟。好为宣王化，从容展壮猷。
赠郭公叙改调浙江佥宪
作者：金幼孜
朝代：明

当年承命忝文衡，虎榜高题见姓名。衣绣昔从关陜去，秉骢今向浙江行。蓟门腊尽阳和动，沽驿寒消雪水生。深愧临岐无别赠，激扬好为树风声。
赠郭郎中鼎贞还新淦
作者：金幼孜
朝代：明

客行辞国都，眷言归旧乡。旧乡渺何许，云山浩茫茫。我昔当壮年，与子同翱翔。交谊等金石，志气相激昂。青云幸际会，喜得同朝行。睽违屡契阔，南北遥相望。兹来遘衰疾，乞归何匆忙。荷蒙圣恩许，感激切中肠。怅然别我去，执手徒徬徨。鸿雁鸣索群，我怀增慨慷。凉飙动萧瑟，川陆悠且长。及家遂閒适，为乐殊未央。愿言慎起处，永矣臻寿康。
赠钟观伯司训新淦邑庠
作者：金幼孜
朝代：明

为士贵立志，志立名乃成。所以贤圣徒，尚志尤兢兢。维子我同里，祖父实相知。弱冠志己殊，昼夜穷书诗。春秋绍家学，讲究探玄微。明经夙抱负，应聘来京畿。金门特召试，辞藻何陆离。裒然居上第，侪辈咸相推。翩翩持教铎，去作淦庠师。清晨来告别，执手聊蹰踟。骊驹且未动，尽此黄金卮。大河日东注，白云正南驰。朝经直沽北，暮驻长淮西。钟山屹相望，庐阜雄且奇。九江既浩荡，南浦何逶迤。洪都集冠盖，车马纷往来。弥楫剑江涘，舣棹萧水湄。金川对玉笥，佳气含朝晖。诸生集衿佩，瞻拜盛容仪。舍菜谨趋谒，揖让生光辉。升堂闻丝竹，宴会及兹时。优游敷文教，作育怀切偲。士风振颓靡，俗化厚民彝。末学惩剽窃，弥文戒夸毗。由兹兴治理，简拔有所资。勖哉志道德，永矢期勿隳。
赠陈绍夔胡季南下第再试归南京胄监
作者：金幼孜
朝代：明

领荐来京国，青云竟未逢。圣情尤轸念，召试独从容。夜雨辞金殿，春风过辟雍。他年期射策，须敌万夫雄。
赠顾进士让南京刑部主事
作者：金幼孜
朝代：明

蚤岁负超卓，毕力穷书诗。一朝掇高第，历试将有为。秋台与简擢，郎署秩匪卑。兹焉涖旧都，圣心尤倚毗。邦刑古所重，钦恤诚在兹。慈祥察冤滞，谳议公是非。伊昔虞舜世，皋陶称士师。明刑弼至教，世乃登雍熙。惟子居部属，致理诚所宜。勉勉服古训，兢兢慎操持。勖哉踵前烈，永矢期弗隳。
赠魏千户
作者：金幼孜
朝代：明

扈驾亲曾翊圣躬，壮年应敌万夫雄。腰悬宝剑龙光动，手撚雕弓鹊血红。辇路看花春跃马，长安通籍晓闻钟。只今海宇风尘净，长倚恩光近九重。
赠魏奉祠还陜西
作者：金幼孜
朝代：明

久向王门作奉祠，朅来京国见容仪。圣朝宽宥多恩泽，海㝢康宁际盛时。复职惟图脩祀礼，输诚还忆祝繁釐。都门相送情何极，折赠梅花雪满枝。
赠魏奉祠还陜西
作者：金幼孜
朝代：明
体裁：七言律诗

久向王门作奉祠，朅来京国见容仪。圣朝宽宥多恩泽，海宇康宁际盛时。复职惟图脩祀礼，输诚还忆祝繁釐。都门相送情何极，折赠梅花雪满枝。
赠黄彦子赴竹山教谕
作者：金幼孜
朝代：明

与君阔别四年馀，忽领乡书上帝都。金殿春风膺荐后，玉堂夜雨盍簪初。惊传綵服还乡县，亲听纶音下玉除。料想重来应有日，先期稳步蹑云衢。
赠黄思恭先生受诰还永嘉
作者：金幼孜
朝代：明

回鸾五色散天香，凤翥龙飞粲玉章。圣主褒封昭盛典，先生拜赐荷恩光。大夫命服尊乡里，学士官衔压右坊。此别但期多寿考，永歌天保颂时康。
赠龚子谏佥宪云南
作者：金幼孜
朝代：明

万里南云道，君行佐臬司。交游怜宿昔，远别系深思。衣绣瞻飞鹗，乘骢问碧鸡。遐荒宣德意，揽辔重询咨。
辞剑图为学士胡公赋
作者：金幼孜
朝代：明

楚平席僣伪，任邪斥忠良。伍奢既就烹，子胥遂奔亡。出疆适吴会，追者何太忙。行行至江浒，欲渡津无梁。邂逅得渔父，哀穷济以航。感此脱危厄，解剑聊为偿。父也义不受，长揖增慨慷。嗟彼寰中人，结交布周行。刎颈誓莫逆，笑谈出肝肠。一朝婴祸患，变情非故常。父也谅非旧，急难恤劻勷。利害等丝发，万金一毫芒。高风振颓俗，百世仰馀光。夫子尚志节，抚图不能忘。写之置座隅，怀古意何长。斯人不可见，三复涕沾裳。
过将台追忆先皇
作者：金幼孜
朝代：明

忆从先帝北征时，亲奉銮舆誓六师。威驾风云严号令，阵分龙虎耀旌麾。指挥掌握真无敌，驾驭英雄政有为。一自鼎湖仙去后，几回过此重悽悲。
过滹沱河
作者：金幼孜
朝代：明
体裁：五言律诗

前驱闻警跸，传道近滹沱。冻合含初日，风微动碧波。人从仙仗出，路自画桥过。北望幽燕外，青山叠叠多。
追和学士胡公秋日同陪驾重游太液池
作者：金幼孜
朝代：明

太液临仙岛，微凉动早秋。雨馀芳树静，岸远杂花稠。鱼跃冲波外，鸥眠近水头。词臣叨宠渥，载笔重追游。瑶波通碧海，琼岛倚天中。鸟度红莲雨，莺啼细柳风。泉香流石砌，树暗隐仙宫。尽日都忘倦，登临兴未穷。树窈回仙径，花深映石床。云光连岛静，水气入衣凉。御手分冰果，天厨送玉浆。吾皇千万寿，流泽更汪洋。远水含秋色，飞霞映晚天。折荷惊白鹭，倚树听玄蝉。翠合三山近，波涵一镜圆。子云才更好，独步赋甘泉。辇路通瑶岛，天河跨玉津。凉风生细浪，疏雨浥香尘。碧草穿沙短，红菱出水新。宸游多乐事，侍从忝词人。驰道平如掌，金舆向日移。画桥低树影，粉槛压花枝。展席鸥相近，回鞭鹤未知。故人诗句好，尽得写清奇。高阁青霄外，平台落照间。未须论弱水，即此是仙山。禁树祥乌集，琼林白鹤还。经行多异趣，景物自幽閒。内苑消残暑，满池开藕花。凉烟生薜荔，落日映蒹葭。凤盖随丹辇，鸾笙载玉车。西山浑咫尺，紫气接飞霞。綵仗临花屿，仙舆隔画阑。敲冰分学士，供膳促中官。屡得陪清赏，重来喜遍观。微生遭盛际，霈泽海同宽。日下龙光近，花间辇道开。旗翻池影动，香逐好风来。赋诧相如好，诗论太白才。胜游偏称意，欲往更迟回。
追和学士胡公秋日同陪驾重游太液池·其一
作者：金幼孜
朝代：明

太液临仙岛，微凉动早秋。雨馀芳树静，岸远杂花稠。鱼跃冲波外，鸥眠近水头。词臣叨宠渥，载笔重追游。
追和学士胡公秋日同陪驾重游太液池·其七
作者：金幼孜
朝代：明

高阁青霄外，平台落照间。未须论弱水，即此是仙山。禁树祥乌集，琼林白鹤还。经行多异趣，景物自幽閒。
追和学士胡公秋日同陪驾重游太液池·其三
作者：金幼孜
朝代：明

树窈回仙径，花深映石床。云光连岛静，水气入衣凉。御手分冰果，天厨送玉浆。吾皇千万寿，流泽更汪洋。
追和学士胡公秋日同陪驾重游太液池·其九
作者：金幼孜
朝代：明

綵仗临花屿，仙舆隔画阑。敲冰分学士，供膳促中官。屡得陪清赏，重来喜遍观。微生遭盛际，霈泽海同宽。
追和学士胡公秋日同陪驾重游太液池·其二
作者：金幼孜
朝代：明

瑶波通碧海，琼岛倚天中。鸟度红莲雨，莺啼细柳风。泉香流石砌，树暗隐仙宫。尽日都忘倦，登临兴未穷。
追和学士胡公秋日同陪驾重游太液池·其五
作者：金幼孜
朝代：明

辇路通瑶岛，天河跨玉津。凉风生细浪，疏雨浥香尘。碧草穿沙短，红菱出水新。宸游多乐事，侍从忝词人。
追和学士胡公秋日同陪驾重游太液池·其八
作者：金幼孜
朝代：明

内苑消残暑，满池开藕花。凉烟生薜荔，落日映蒹葭。凤盖随丹辇，鸾笙载玉车。西山浑咫尺，紫气接飞霞。
追和学士胡公秋日同陪驾重游太液池·其六
作者：金幼孜
朝代：明

驰道平如掌，金舆向日移。画桥低树影，粉槛压花枝。展席鸥相近，回鞭鹤未知。故人诗句好，尽得写清奇。
追和学士胡公秋日同陪驾重游太液池·其十
作者：金幼孜
朝代：明

日下龙光近，花间辇道开。旗翻池影动，香逐好风来。赋诧相如好，诗论太白才。胜游偏称意，欲往更迟回。
追和学士胡公秋日同陪驾重游太液池·其四
作者：金幼孜
朝代：明

远水含秋色，飞霞映晚天。折荷惊白鹭，倚树听玄蝉。翠合三山近，波涵一镜圆。子云才更好，独步赋甘泉。
退朝口号和答祭酒胡公
作者：金幼孜
朝代：明

金阙嵯峨耸巨鳌，庆云五色护龙袍。西山瑞雪浮佳气，太液微风飏碧涛。载笔每闻天语近，退朝还睹日华高。玉堂承诏多清暇，歌咏犹能试彩毫。
送人赴遵化主簿
作者：金幼孜
朝代：明

昔闻作簿数仇香，文采如君更莫当。岂谓凤鸾栖枳棘，终看骐骥骋康庄。花前对酒清歌发，马上看山别意长。珍重到官敷善政，都门翘首日相望。
送从侄廉伯还新淦
作者：金幼孜
朝代：明

忆别乡关忽五年，远来相见各凄然。为怜骨肉情难尽，力济艰危谊独全。去雁嗈嗈低远浦，征帆渺渺隔长川。倚门白发悬相望，早促归程慰目前。
送僧归昆山
作者：金幼孜
朝代：明

旃檀楼阁倚中天，借住僧房又隔年。方外几时堪结社，名山到处可栖禅。晓携金锡云生钵，夜对龛灯月满船。我忆远公能说偈，临风谩为写长笺。
送刑部主事郑骆赴宁波知府
作者：金幼孜
朝代：明

进士名无忝，秋官誉更多。专城膺宠擢，五马动鸣珂。圣主勤宵旰，斯民赖抚摩。循良称汉吏，青史久难磨。
送刑部主事陈虬还家焚黄
作者：金幼孜
朝代：明

蚤岁蜚声迈俊髦，青云列侍映西曹。一心报国惟冰檗，三载还家尚布袍。御敕交龙涵晓露，仙舟画鹢溯秋涛。焚黄不日登丘陇，存殁应知荷宠褒。
送叶汝梅赴福建运判
作者：金幼孜
朝代：明

三月雨晴莺乱鸣，朝回送客不胜情。船经沾渚片帆远，路入闽山一骑轻。自昔煮盐资利用，只今输粟更充盈。深期出纳蠲奸弊，要使商民颂德声。
送周时敏赴南阳训导
作者：金幼孜
朝代：明

远持教铎向南阳，相送都门意独长。芳草夕烟停去旆，绿槐疏雨湿行装。古人为学严师道，今上求贤急治康。努力斯文期远大，前人德业政相望。
送周时立归文江
作者：金幼孜
朝代：明

远游送将归，翩然辞国都。迢迢越山川，靡靡涉长途。秋风动原野，残暑犹未除。玄蝉号树端，候雁翔且呼。岂伊念朋好，况复怀友于。停杯且未别，握手谩踟蹰。西江几千里，云水渺重湖。子行日以远，会面日以疏。及家虽云乐，我怀将何如。旧乡未即返，南望增郁纡。归哉倘相忆，为我致双鱼。
送周编修功叙南归省亲
作者：金幼孜
朝代：明

京华每日念慈闱，目断西江思欲飞。方切陈词趋北阙，喜闻给驿赐南归。蓟门天阔鸿声远，淮海霜清木叶稀。想得到家称寿日，天香犹自染班衣。
送太守卢玉润还新淦展墓
作者：金幼孜
朝代：明

蓟门十月多北风，道上垂杨枝已空。离筵呼酒劝行客，酒杯有尽情无穷。卢君自是同乡里，况复青云托知己。选部曾推藻鉴明，朝端共说才华美。一朝承擢守钱塘，朱幡皂盖生辉光。布宣德化耐繁剧，抚字黎庶多慈良。是邦从昔称难治，闾井欣欣乐君至。数邑豪奢自敛踪，海滨赤子无遗利。政成九载复朝天，喜得论心向日边。九重奏绩策书最，万里承恩暂赋还。匆匆话别临长道，昨日红颜总衰老。风前雁影去人遥，马上狐裘觉寒早。南上归舟莫太迟，梅开定是到家时。乡中故旧欢迎处，应叹昔游今若斯。归荣昼锦诚堪羡，桑梓情深难久恋。明年八月候趍朝，五云深处重相见。
送孙巡检赴崖州
作者：金幼孜
朝代：明

迢递崖州海尽头，一官南去苦难留。五更风雨鸡催晓，万里河山雁报秋。久别谁怜长作客，还乡那得与同舟。如君才力终登用，莫叹淹留滞一州。
送康孟嘉赴广西按察知事
作者：金幼孜
朝代：明

遥奉除书指越乡，佐骢今喜得贤良。过家犹想荣簪绂，度岭应知静雪霜。挥翰有时临桂树，捲帘长日对桄榔。极知宪幕无馀事，书问时能寄玉堂。
送曾鼎佥宪广东
作者：金幼孜
朝代：明

天书重拜外台臣，衣绣翩翩出紫宸。驿路霜清飞马首，关河雪霁动征轮。漏声尚忆金门晓，梅信先传庾岭春。南海早须苏困弊，周爰好为遍咨询。
送李德固赴分水县丞
作者：金幼孜
朝代：明

几年从事居京国，佐县咸推有艺才。辞阙早登沽水驿，问程遥指富春台。山临附郭民无事，吏散官衙印少开。努力廉勤图报称，好音频寄日边来。
送杨稷还泰和
作者：金幼孜
朝代：明

君家严父我知己，道义相亲三十年。共说承家推令子，况闻世德盛名贤。归帆渺渺西风外，去雁翩翩落照前。此别更期敦实好，临岐相送思绵绵。
送武安同福安柩归西江
作者：金幼孜
朝代：明

弟兄幸同返，相送在东城。不尽生前意，难胜死后情。天涯归柩远，万里一舟轻。回首金台上，吞声泪若倾。
送武安同福安柩归西江
作者：金幼孜
朝代：明

望断天涯去不还，空馀血泪染衣殷。西江万里归遗骨，烟水漫漫渺故山。天地无情白日悲，临岐相送忍相违。江南草绿蘼芜怨，肠断东风哭子时。
送武安同福安柩归西江·其一
作者：金幼孜
朝代：明

望断天涯去不还，空馀血泪染衣殷。西江万里归遗骨，烟水漫漫渺故山。
送武安同福安柩归西江·其二
作者：金幼孜
朝代：明

天地无情白日悲，临岐相送忍相违。江南草绿蘼芜怨，肠断东风哭子时。
送江纪善秉心奔母丧还乡
作者：金幼孜
朝代：明

初闻谒告省慈闱，岂料仙游忽见违。白首未终三釜养，故乡空见一舟归。松楸有泪伤春雨，谖草无情暗夕晖。肠断东风难把别，寸心应逐白云飞。
送礼部郎中况伯律赴苏州
作者：金幼孜
朝代：明

南宫进秩久为郎，又睹分符出帝乡。周室自来推牧伯，汉廷今喜得循良。花明紫绶承恩露，日射绯袍染御香。此去吴中待苏息，好敷善政继甘棠。
送胡尚书乃弟归常州
作者：金幼孜
朝代：明

北来未久即言归，兄弟情深忍遽违。别馆梦回催去骑，南宫人醉把征衣。山回极浦帆樯远，水阔长空雁影稀。想过彭城忆坡颍，暮云回首思依依。
送萧深州复任诗
作者：金幼孜
朝代：明

圣皇驭九有，图治如渴饥。求贤靡不至，实期赞雍熙。矧兹郡县寄，休戚系黔黎。简擢苟不慎，易以生怨咨。深州古名郡，俗尚非昔时。官守失其政，凋弊日以滋。公来敷治理，极力为抚绥。吹嘘振枯朽，扶植苏癃疲。欣欣沐膏泽，煦煦蒙春辉。于焉乐生遂，有食且有衣。徭役既不后，租赋自有期。豪强遵约束，吏胥惮严威。黄堂白日静，终岁忘鞭笞。心清事逾简，弦诵有新诗。颍川绩可拟，渤海名堪齐。及兹逾两考，奏最咸称宜。还官既有命，五马何光辉。都门一相送，握手暂蹰踟。春风正骀荡，桃李还芳菲。酌君光禄酒，尽此黄金卮。深州日在望，速往毋迟迟。相期在远大，勿用伤睽离。候君重来日，三考荣超跻。努力慎终始，庶以慰遐思。
送萧知州迪哲赴晋宁
作者：金幼孜
朝代：明

忆昨居頖水，与君同遨游。昕夕费磋切，讨论极搜求。我首窃科第，侍从蒙恩优。君继领高荐，簪笔侍宸旒。琐闱同出入，交契何绸缪。忽兹膺宠擢，出守涖名州。朋从相宴饯，冠盖拥道周。蹇予托姻好，缱绻难为留。商飙正袅袅，征旆何悠悠。南云在万里，道路阻且脩。居行慎起处，毋为念离忧。方今际圣明，简贤伫嘉猷。牧守任抚字，布政先怀柔。殷勤宣德意，庶用安遐陬。勖哉慎终誉，永矣扬嘉休。
送葛延琮南京都察院检校
作者：金幼孜
朝代：明

三载京华数往来，荐书交上得贤才。九重丹阙承恩快，一日青云得意回。南去香烟随綵服，北瞻霜雪满乌台。到官预想多清暇，日对钟山送酒杯。
送贡士邹文选南归
作者：金幼孜
朝代：明
体裁：古风

鸿鹄腾九霄，骐骥驰万里。之子怀远图，学古希名士。朅来与计偕，志欲取青紫。殊方会贤俊，冠盖何旎旖。战艺夺文场，誓将掇高第。青云忽蹭蹬，逸足淹泥滓。怀宝虽难售，抱器宁终秘。归哉不可留，翩然去知己。故乡渺江右，茫茫隔云水。朝回一相送，怀抱殊礧磈。徘徊不能别，何以写深契。愧无千金赠，为子壮行李。千金未足多，赠言重莫比。须知九仞山，功成少一篑。从兹更努力，慎无中道止。贾董亦何人，垂名耀青史。明当继芳躅，并驾骋遐轨。日月悬中天，流光疾于驶。相见在几时，重来勿淹滞。望子翔青霄，庶以慰遐企。
送贡士邹文选南归
作者：金幼孜
朝代：明

鸿鹄腾九霄，骐骥驰万里。之子怀远图，学古希名士。朅来与计偕，志欲取青紫。殊方会贤俊，冠盖何旎旖。战艺夺文场，誓将掇高第。青云忽蹭蹬，逸足淹泥滓。怀宝虽难售，抱器宁终秘。归哉不可留，翩然去知己。故乡渺江右，茫茫隔云水。朝回一相送，怀抱殊礧磈。徘徊不能别，何以写深契。愧无千金赠，为子壮行李。千金未足多，赠言重莫比。须知九仞山，功成少一篑。从兹更努力，慎无中道止。贾董亦何人，垂名耀青史。明当继芳躅，并驾骋遐轨。日月悬中天，流光疾於驶。相见在几时，重来勿淹滞。望子翔青霄，庶以慰遐企。
送邹子翚宰通山
作者：金幼孜
朝代：明

去年膺荐来京国，此日分符出帝关。行李三春经赤壁，孤舟千里问通山。公庭鞭扑长年少，山市喧嚣尽日閒。朝罢都门一相送，东风吹柳未堪攀。
送陈三策赴建安训导
作者：金幼孜
朝代：明

去春阙下暂相逢，又此携书出九重。久别未忘怀耿耿，朝回犹惜去匆匆。昔年交谊推陈重，此日传经辟马融。共说建安人事美，紫阳千载擅高风。
送陈参政杰复职
作者：金幼孜
朝代：明

久效勤劳历四朝，暮年文采更飘萧。九重奏最随鸣佩，万里还官理去桡。藩阃祇今资赞画，缙绅犹自仰丰标。西江总有清名在，更尽忠诚答帝尧。
送陈彝训再授湖广参议
作者：金幼孜
朝代：明

宦游十载叹驱驰，藩阃重临异昔时。补报未忘明主意，暌离不尽故人思。旧时文采公卿识，此去声名父老知。见说楚乡人重困，早宣德意遍诹咨。
送陈秉刚赴廉州照磨
作者：金幼孜
朝代：明

阙下相逢话未休，一官又赴岭南州。近郊苜蓿收残雨，高井梧桐动早秋。鸿雁远随舟楫去，鱼龙欲挟海波浮。喜闻郡幕无公事，应得登临记远游。射策当年负俊声，每怜知己最关情。梁园早见收枚乘，宣室无能荐贾生。清夜闻鸡伤别思，北风驱马促严程。悬知过岭梅将发，有待题诗寄玉京。
送陈秉刚赴廉州照磨·其一
作者：金幼孜
朝代：明

阙下相逢话未休，一官又赴岭南州。近郊苜蓿收残雨，高井梧桐动早秋。鸿雁远随舟楫去，鱼龙欲挟海波浮。喜闻郡幕无公事，应得登临记远游。
送陈秉刚赴廉州照磨·其二
作者：金幼孜
朝代：明

射策当年负俊声，每怜知己最关情。梁园早见收枚乘，宣室无能荐贾生。清夜闻鸡伤别思，北风驱马促严程。悬知过岭梅将发，有待题诗寄玉京。
郊祀斋宿翰林奉柬诸同寅
作者：金幼孜
朝代：明

大郊届严祀，致斋玉堂署。衣冠集寮寀，及此谐良晤。焚香对苍竹，促席坐深户。东风昨夜来，厓雪消馀冱。庭草抽细芽，新条发幽树。感兹节候殊，忽令鬒成素。顾惟负简陋，朴樕惭虚誉。未能寡尤悔，但恐辜恩遇。幸兹同职业，规益赖深助。清谈夜未央，澹然销众虑。对越实在兹，宁敢忘祗惧。将事期无斁，庶以荅神祜。
郭氏遗安堂
作者：金幼孜
朝代：明

世系出汾阳，高门弈叶芳。诗书存道义，耕稼乐时康。盛德贻谋远，传家积庆长。安危有明鉴，垂训在兹堂。
都门晓望
作者：金幼孜
朝代：明

春满皇都淑气清，偶来纵目一舒情。远山漠漠平临野，绿柳依依半出城。负郭牛羊初散牧，隔花莺鸟自和鸣。玉泉近绕宫墙过，香雾遥从岛树生。天上旌旗回仗影，人间箫管杂歌声。也知圣代多恩泽，况是丰年乐太平。
酌泉斋为嘉静吴员外乃弟赋
作者：金幼孜
朝代：明

昔有吴刺史，饮泉著清声。廉贪励高节，千载扬芳馨。闻孙家淦曲，结屋依岩扃。青山列户牖，嘉木罗前楹。流泉出砌下，一碧湛泓渟。斋居诵遗训，仰止思继承。白云荫芳润，皓月涵虚明。永日惬幽赏，頫仰挹清泠。一酌祛烦虑，再酌怡神形。三酌沁肌骨，顿使心目清。匪兹乐澹泊，实以固幽贞。嗟彼寰中人，胡乃独营营。沉酣嗜曲蘖，夜旦了不醒。视此酌泉者，宁不畏惕惊。蹇予慕脩洁，清华迩蓬瀛。幸兹远氛浊，漱涤琼瑶英。凛焉对冰雪，朝夕怀兢兢。誓图坚晚节，补报竭忠诚。因斯发佳咏，聊以寄高情。
重午日侍从内苑观击毬射柳应制
作者：金幼孜
朝代：明

大明丽天圣人作，弘宣治化昭礼乐。华夷向风四海清，人和岁丰物咸若。翠华五载重巡幸，经营北都同卜洛。惟时帝京值重午，习武驰毬戒程约。霓旌凤盖天边来，禁苑清晨张御幄。腾腾虎士尽貔貅，剑戟相摩耀锋锷。毬门结束正当中，两朋左右杂相角。玉花骢马络青丝，锦衣绣服相煇烁。吹箫伐鼓杂鸣笳，马前奋击争挥霍。星飞电掣合变化，神珠宛转当空落。翻身奋臂挽雕弓，白羽交飞向寥廓。穿杨百步巧难工，分筹得隽咸惊愕。至尊有喜动颜色，御前敕赐恩尤渥。侍臣载笔预簪花，宫壶赐饮黄金爵。酒酣献寿效嵩呼，倾竭丹诚比葵藿。作诗再拜进蓬莱，欲拟长杨惭谫薄。神功圣德不可名，万岁千秋等乔岳。
钦惟圣天子嗣大历服简用旧人懋图治理覃布恩德绥怀万方天地清宁海宇乂安乃以宣德戊申二月廿八日命少师吏部尚书臣蹇义臣幼孜等凡十有八人乘马将仆隶从游万岁山已又命乘御舟泛太液池遍历小山诸处维时风日暄朗景物明丽氛埃屏息佳气郁葱心目舒畅得以周览奇胜复蒙天语从容慰劳赐以醇醪珍馔俾尽饮至醉恩意深厚宠赐便蕃诚终身之荣幸千载而一遇者也臣幼孜无任感激之至谨赋五言长律一首上进伏乞圣览不胜幸甚诗曰
作者：金幼孜
朝代：明
体裁：五言排律

朝廷多暇日，诏许从宸游。联骑经东苑，挥鞭过御沟。渐瞻琼岛近，夐对小山幽。巀嵲凌霄汉，清虚动斗牛。盘承金露重，栋拂玉虹流。叠石苍苔合，悬崖古木稠。林高巢巨鹘，壑邃舞潜虬。驰道回鸾驭，花阴驻紫骝。空中香雾满，日下紫氛收。太液相环抱，波光欲荡浮。泓涵通碧海，澄澈透灵湫。翠荇翻红鲤，轻澜泛白鸥。碧桃晴雨润，杨柳暖风柔。忽喜传天语，联翩载御舟。醇醪分玉斝，香茗溢金瓯。冠盖随云气，歌谣应棹讴。迂回循岸曲，逦迤历城陬。真似经三岛，犹疑访十洲。烟霞围胜境，日月驻丹丘。列籍依芳树，开筵望翠斿。九重颁异果，多品列珍羞。击节谐欢笑，持觞屡劝酬。遭逢恩独厚，感激赐还优。圣德乾坤大，神功舜禹侔。华夷覃霈泽，遐迩戴鸿休。治世雍熙盛，优贤礼数周。不才叨侍从，末学乏谟谋。幸数承清问，常时近冕旒。虚心勤至道，当宁纳嘉猷。再拜陈篇什，皇图衍万秋。
长林书屋为学士胡公赋
作者：金幼孜
朝代：明

我昔游青原，闻子庐沧洲。近瞰芙蓉山，遥睇大江流。绕屋植嘉木，开轩面良畴。繁阴夺炎夏，爽气回高秋。庭除鸟雀静，白日人事幽。牙签积架上，缥帙盈案头。讲诵穷昼夜，奋力追前脩。群言极探索，小大悉搜求。藏脩既有时，俛仰随所由。朝吟倚苍竹，夕览登高楼。援琴酌白酒，盍簪聚朋俦。抽毫落风雨，挥剑拂斗牛。一朝齿乡校，战艺即见收。高举薄霄汉，远览帝王州。匡时展经术，所志在伊周。清华职论思，秉笔赞鸿猷。步趋迩禁闼，顾问纡宸旒。侍从十五载，荷蒙恩宠优。去年省桑梓，偶得寻旧丘。徘徊抚林木，感叹非昔游。沧波去浩浩，白云日悠悠。鹿门未有期，小山不可留。临风驻遐想，怅恍增烦忧。因之寄图画，聊复写绸缪。尚期返初服，白首同归休。
长角兽歌
作者：金幼孜
朝代：明

圣人端拱御八方，车书混一超虞唐。仁恩义泽霈洋溢，雨旸时序民物康。南极炎荒北穷发，西逾月窟东扶桑。陆詟水慄悉稽颡，辇琛奉贽来梯航。维时天心眷皇德，纷纷总总来奇祥。麟虞在郊凤在薮，白乌驯雉参回翔。醴泉出地甘露降，嘉禾瑞麦何穰穰。前年西域贡狮子，赤豹神鹿纷成行。今年海外见奇兽，殊姿异状尤非常。茸茸紫毳瑩苍璧，两角棱棱三尺强。非兕非豸亦非鹿，玄云蓊郁凝天章。双瞳夹镜黑如漆，四足捷疾行跄跄。徵图考牒不可辨，载稽博物何茫茫。远人效贡儗珍异，径涉大海扬飞樯。荐之雕笼藉芳褥，再拜奉献登明堂。是时九重启阊阖，旭日照耀森开张。祥飙瑞霭相拂掠，佳气郁勃欢声扬。乃知圣德极广远，覃及庶类蒙恩光。岂知此兽更奇绝，性质驯雅胜白狼。玄犀角耑未堪儗，九真所献那足方。虞廷率舞先百兽，上协箫韶仪凤凰。太平幸际千载会，愿纪鸿绩镌琳琅。陈词稽首歌圣德，天子万寿地久同天长。
长角兽歌
作者：金幼孜
朝代：明
体裁：古风

圣人端拱御八方，车书混一超虞唐。仁恩义泽霈洋溢，雨旸时序民物康。南极炎荒北穷发，西逾月窟东扶桑。陆詟水慄悉稽颡，辇琛奉贽来梯航。维时天心眷皇德，纷纷总总来奇祥。麟虞在郊凤在薮，白乌驯雉参回翔。醴泉出地甘露降，嘉禾瑞麦何穰穰。前年西域贡狮子，赤豹神鹿纷成行。今年海外见奇兽，殊姿异状尤非常。茸茸紫毳莹苍璧，两角棱棱三尺强。非兕非豸亦非鹿，玄云蓊郁凝天章。双瞳夹镜黑如漆，四足捷疾行跄跄。徵图考牒不可辨，载稽博物何茫茫。远人效贡儗珍异，径涉大海扬飞樯。荐之雕笼藉芳褥，再拜奉献登明堂。是时九重启阊阖，旭日照耀森开张。祥飙瑞霭相拂掠，佳气郁勃欢声扬。乃知圣德极广远，覃及庶类蒙恩光。岂知此兽更奇绝，性质驯雅胜白狼。玄犀角耑未堪儗，九真所献那足方。虞廷率舞先百兽，上协箫韶仪凤凰。太平幸际千载会，愿纪鸿绩镌琳琅。陈词稽首歌圣德，天子万寿地久同天长。
闰四月九日随驾宿龙虎台
作者：金幼孜
朝代：明

军都邑废巳无城，龙虎台空尚有名。山绕平原烟树绿，天连碧海暮潮平。清宵宿卫闻笳响，拂曙趍朝听鼓声。传道乘舆催早发，中军先己抗前旌。
闻孔君志仁至喜而赋此
作者：金幼孜
朝代：明

与君暌违三载强，忽闻远来喜莫当。朝回夜静卜灯花，为解怀抱愁都忘。
陈氏竹甘露
作者：金幼孜
朝代：明

猗猗淇园植，罗生满阶庭。夕光流素液，垂兹泫瑶英。洒枝方泥泥，缀叶犹盈盈。当阳殊未消，承风愈坚凝。孰知太和世，涵泽被群生。彼美君子者，素行此其徵。
院中雨寒夜坐
作者：金幼孜
朝代：明

入院多风雨，清宵独掩扉。灯寒难把卷，坐久欲添衣。人语喧江市，鸦栖避棘闱。贤才今独盛，吾道有光辉。
除夕次胡祭酒韵
作者：金幼孜
朝代：明

灯前又是一年过，久客宁知白发多。天上椒花浑烂熳，故园生计己蹉跎。玉堂诗句联珠玉，华屋笙歌艳绮罗。独坐斋居清似水，早朝又拟候鸣珂。
除夕次韵
作者：金幼孜
朝代：明

宦游逾十载，长以客为家。腊酒轻浮蚁，兰缸细吐花。寸心倾北阙，数口隔京华。明日逢新岁，春光遍海涯。
随驾出拜郊过平坡寺
作者：金幼孜
朝代：明

远上平坡寺，山行似七盘。到门卸鞍马，坐石解衣冠。仙井龙曾化，僧房犬自看。乘舆瞻已远，万骑拥旌竿。
随驾至昌平登万寿山
作者：金幼孜
朝代：明

万里平原入渺茫，淡烟疏雨晓苍苍。河流北下连沧海，山势西来接太行。小洞人家鸡犬静，云边石室水泉香。经行不异桃源境，驻目凭高意转长。
随驾过西湖
作者：金幼孜
朝代：明

载笔从容扈乘舆，经行偶得过西湖。林花朵朵迎人笑，水鸟双双向客呼。雨洗断碑荒绿藓，烟埋废刹长青芜。欲论往事皆尘土，立马东风日又晡。
雅集图为邹侍讲仲熙赋
作者：金幼孜
朝代：明

王氏昔贵盛，幽赏寓西园。佳花杂芳卉，脩篁荫丛兰。瑶林郁深秀，亭榭无嚣氛。时雨被繁绿，好鸟鸣间关。兴言念君子，列籍联衣冠。光风汎瑶席，馀霭袭芳樽。豆笾既有序，咏歌何纷纭。杯至迭酬酢，剧谈有馀欢。挥麈睇飞鸿，解缨濯流泉。援琴度逸响，洒翰生云烟。夷旷各有得，意适欲忘言。遗风寄图画，高致邈难攀。兰亭世已远，所托在斯文。苏黄去已久，光价重玙璠。抚事增永叹，徒此怀清芬。
雨叹
作者：金幼孜
朝代：明

入秋五六日，风雨连夜朝。屋漏水过膝，路滑泥没腰。庭花半憔悴，田稼亦飘摇。城中粟已贵，城外无归樵。安得捲痴云，太阳䴡九霄。使我开怀抱，无复忧早朝。
雨叹
作者：金幼孜
朝代：明
体裁：古风

入秋五六日，风雨连夜朝。屋漏水过膝，路滑泥没腰。庭花半憔悴，田稼亦飘摇。城中粟已贵，城外无归樵。安得捲痴云，太阳丽九霄。使我开怀抱，无复忧早朝。
雪梅为婿袁大鹏赋
作者：金幼孜
朝代：明

忆昨家居时，种梅绕书屋。岁寒绽佳花，满林散芬馥。玉肌耀彩云，缟袂承朝旭。把卷时相亲，巡檐看不足。一朝上蓬菜，幽赏更难复。耿耿怀不忘，梦寐在林谷。偶然披画图，览玩增踯躅。维子爱重之，结交谊尤笃。无为媚冶容，汨没随流俗。脩洁慎自持，于以保贞独。挂冠倘可期，吾将返初服。
雪窝为翰林修撰苗衷赋
作者：金幼孜
朝代：明

泮池冻压芹藻香，雪窝湛湛通锒潢。琼姿玉质烱寒素，短棂碧槛凝清光。蓬莱浩渺彻银阙，罗浮梦里何殊别。净色微含冷淡风，暗香遥度黄昏月。当年美人尤好奇，对此转觉心神怡。花明高阁朝吟处，帘捲寒窗夜映时。只今远隔西湖侧，欲托幽悰那可得。青绫儤值玉堂深，梦寐犹疑照颜色。新图貌得重南金，时来展玩清烦襟。为君挥翰写长句，愿保平生贞白心。
青山白云图
作者：金幼孜
朝代：明

十年京国梦林丘，此日披图忆旧游。窗户烟云晴欲合，楼台苍翠晚初收。长桥流水通行客，落日沧波起棹讴。为问玉山渺何许，此身先已到瀛洲。
静闇为黄学士尊人赋
作者：金幼孜
朝代：明

端居谢尘鞅，屏迹卧柴荆。布衣乐嘉遁，箪瓢澹无营。幽思契玄化，冥搜观物情。神閒志先定，寡欲心自宁。琴尊谐夙赏，水木涵馀清。檐端白云下，芳径春草生。永惬丘园趣，终辞圭组荣。含光保贞固，养德崇令名。吾生愧扰扰，遐想寻鸥盟。
颐庵为祭酒胡公赋
作者：金幼孜
朝代：明

君子志古道，中心常晏如。一室绝尘想，湛若凝冰壶。幽思契玄化，静观识盈虚。于以求所养，揭颐当座隅。匪徒兹口实，养德与之俱。闲邪靡他适，步履由康衢。翼翼谨仪度，周旋慎起居。言寡行弥笃，体胖心自舒。畅情发佳咏，随意读古书。清风在几席，翰墨足自娱。挥弦白云下，酌酒鸣禽呼。䴡泽洽髦士，咏歌追舞雩。芹藻沐时雨，桃李亦芬敷。於焉陶圣化，沛然乐有馀。愿兹保贞独，白首期无渝。
颐庵为祭酒胡公赋
作者：金幼孜
朝代：明
体裁：古风

君子志古道，中心常晏如。一室绝尘想，湛若凝冰壶。幽思契玄化，静观识盈虚。于以求所养，揭颐当座隅。匪徒兹口实，养德与之俱。闲邪靡他适，步履由康衢。翼翼谨仪度，周旋慎起居。言寡行弥笃，体胖心自舒。畅情发佳咏，随意读古书。清风在几席，翰墨足自娱。挥弦白云下，酌酒鸣禽呼。丽泽洽髦士，咏歌追舞雩。芹藻沐时雨，桃李亦芬敷。于焉陶圣化，沛然乐有馀。愿兹保贞独，白首期无渝。
题万竿烟雨图赠康知事
作者：金幼孜
朝代：明

万玉碧毵毵，烟深雨气涵。鹧鸪啼日暮，客思满江南。
题习编修梅坡卷
作者：金幼孜
朝代：明

种得梅千树，盈盈雪满坡。捲帘疏影乱，拂席暗香多。东阁临风玩，西湖载酒过。高情政如许，赋罢一高歌。
题傅氏双桂堂
作者：金幼孜
朝代：明

君家伯仲最贤良，并立还胜五桂芳。共喜枝柯承雨露，更同节操老冰霜。蟾宫接武青云近，仙籍联名白日光。弈叶信知流庆远，年年花里掇秋香。
题傅玉良春山访友图
作者：金幼孜
朝代：明

春山伐木晓丁丁，何事相求念友生。乍听岩前飞瀑响，还闻谷口送莺声。日高野寺僧犹卧，烟暝溪桥客独行。我亦平生爱林壑，展图此日动归情。
题兰谷
作者：金幼孜
朝代：明

种兰在幽谷，清绝少人过。香露侵衣润，光风拂席多。瑶琴无俗韵，澧浦有遗歌。芳室薰融久，应知德不磨。
题刘南奎赠行卷
作者：金幼孜
朝代：明

与子同朝交谊重，往来深识故乡情。十年游宦青云远，一日还家昼锦荣。白发未能忘孝养，丹心祇益奉皇明。卷中题赠多知己，毓德深期保令名。
题南园琴趣
作者：金幼孜
朝代：明

閒居慕恬旷，雅趣在南园。山水留遗韵，烟霞隔世喧。幽兰宜独操，大雅共谁论。我亦知音者，何时一过门。
题南康马教授匡山书屋
作者：金幼孜
朝代：明

匡山渺何许，结屋在云边。泉响通书幌，岚光照简编。涧猿听夜诵，林鹤伴朝弦。奋步追高躅，明当继昔贤。
题双竹轩
作者：金幼孜
朝代：明

庭畔无根竹自生，双枝秀拔长偏成。月高彩凤翻琼佩，雨暖苍龙脱锦绷。浪说渭川千亩绿，绝胜淇澳万竿青。何时载酒寻三径，共倚琅玕听紫笙。
题墨梅
作者：金幼孜
朝代：明

姑射仙人不可招，月明瑶圃路迢迢。梦回犹忆西湖上，雪树参差暗野桥。
题墨梅赠杨稷
作者：金幼孜
朝代：明

素质比瑶瑰，贞心不易摧。江南春信早，先寄一枝来。
题墨竹为郑诚御史作
作者：金幼孜
朝代：明

虚心劲节倚云端，白日清风散羽翰。几度趋朝闻凤管，月明犹想佩珊珊。
题墨竹寄赵君公复
作者：金幼孜
朝代：明

猗猗绿如箦，飘拂青云端。炎光不到地，飒飒江风寒。潇洒渭川上，数竿净如许。秋思满江南，寒烟淡疏雨。幽贞不可变，岁久色逾好。夫君渺湘南，冰霜慎自保。新梢出林表，可儗青琅玕。应知晚节至，结实待凤鸾。
题墨竹寄赵君公复·其一
作者：金幼孜
朝代：明

猗猗绿如箦，飘拂青云端。炎光不到地，飒飒江风寒。
题墨竹寄赵君公复·其三
作者：金幼孜
朝代：明

幽贞不可变，岁久色逾好。夫君渺湘南，冰霜慎自保。
题墨竹寄赵君公复·其二
作者：金幼孜
朝代：明

潇洒渭川上，数竿净如许。秋思满江南，寒烟淡疏雨。
题墨竹寄赵君公复·其四
作者：金幼孜
朝代：明

新梢出林表，可儗青琅玕。应知晚节至，结实待凤鸾。
题墨竹赠贡士邹观
作者：金幼孜
朝代：明

虚心秉高洁，不受一尘侵。五月清溪上，萧萧风满林。挺挺潇湘玉，平生意独耽。玉堂风雨夜，思尔隔江南。云谷翠森森，冰霜阅岁深。已看能凤舞，还听作龙唫。夜雨翻龙箨，春风长凤梢。伫看清庙荐，美韵协笙匏。逸态谢炎凉，贞姿炯冰玉。君子思切磋，无忘咏淇澳。
题墨竹赠贡士邹观·其一
作者：金幼孜
朝代：明

虚心秉高洁，不受一尘侵。五月清溪上，萧萧风满林。
题墨竹赠贡士邹观·其三
作者：金幼孜
朝代：明

云谷翠森森，冰霜阅岁深。已看能凤舞，还听作龙唫。
题墨竹赠贡士邹观·其二
作者：金幼孜
朝代：明

挺挺潇湘玉，平生意独耽。玉堂风雨夜，思尔隔江南。
题墨竹赠贡士邹观·其五
作者：金幼孜
朝代：明

逸态谢炎凉，贞姿炯冰玉。君子思切磋，无忘咏淇澳。
题墨竹赠贡士邹观·其四
作者：金幼孜
朝代：明

夜雨翻龙箨，春风长凤梢。伫看清庙荐，美韵协笙匏。
题墨菊
作者：金幼孜
朝代：明

自是芳姿不涴尘，晓妆如洗露华新。玉英粲粲黄金色，斜倚东篱日又曛。
题子昂马为赵君公复作
作者：金幼孜
朝代：明

太液初晴雪正融，金羁新试渥洼骢。几回天上从銮驭，牵度长扬立晚风。
题张天台滦河归兴
作者：金幼孜
朝代：明

久闻作县有清声，三载惟图答圣明。忽向青云辞宦辙，深怀白日照忠诚。东风酌酒金陵馆，夜月扬帆白下亭。此别应须重相见，悬知鹗荐有公卿。
题徐崇威所藏贵妃上马图
作者：金幼孜
朝代：明

道前宝扇拥花骢，当日君恩第一浓。不是华清事游幸，后人那得见娇容。
题扇画
作者：金幼孜
朝代：明

数声黄鸟绿阴稠，一片青山翠欲流。坐久不知花落去，閒身只为白云留。
题扇赠郭必复
作者：金幼孜
朝代：明

汾阳公子旧知名，两度相逢在玉京。入觐已闻输赋足，还家更有赐书荣。三山晓日孤帆远，天上清风一握轻。乡里如逢知己问，殷勤为我道深情。
题扇赠郭慎思
作者：金幼孜
朝代：明

山光澹如洗，野色净氛埃。流水缘溪出，柴门隔坞开。白云生涧曲，绿树荫莓苔。为问抱琴者，相过日几回。
题指挥克勤斋
作者：金幼孜
朝代：明

共说将军好读书，早年声价重璠玙。晴窗点笔春云薄，官阁题诗夜雨馀。静阅豹韬忘寝食，閒窥蠹简惜居诸。况闻报国心尤切，继志终期展壮图。
题文江李允诚杏林精舍
作者：金幼孜
朝代：明

传家久得轩岐秘，嗣世仍存济物心。门对好山啼鸟静，树藏红雨落花深。清朝洗药过松涧，落日鸣琴坐竹林。我忆沧洲成久别，濯缨何日共幽寻。
题新淦姚氏挹清轩
作者：金幼孜
朝代：明

闭门罕人事，清意有谁知。山色同朝暮，泉声自四时。弦琴堪对酒，拄笏好题诗。为写山林趣，悠然动客思。
题方尚书宾山水图
作者：金幼孜
朝代：明

浩荡湖山天际来，云屏九叠立崔嵬。花边小艇缘溪水，洞口茅亭倚树开。
题春晖堂卷
作者：金幼孜
朝代：明

鹤发如霜映北堂，母恩难报寸心长。自期晚节调甘旨，愿奉高年托寿康。日照萱花春蔼蔼，云生慈竹晚苍苍。也知纯孝无时巳，为尔题诗一慨慷。
题曾原太友琴轩
作者：金幼孜
朝代：明

良朋不可得，雅好托桐君。白雪心难变，金兰谊独亲。高山千载意，流水四时春。古道今寥落，空怀大雅人。
题曾沂渊沂滨清隐卷
作者：金幼孜
朝代：明

沂上幽居乐隐沦，清心久巳谢尘纷。日长鸥鸟閒当户，雨后山光远到门。花里琴尊娱好客，案头书帙课诸孙。舞雩尚想前人旧，此意何时与共论。
题朱太守永贞堂
作者：金幼孜
朝代：明

早岁孀居失所天，独馀白发照林泉。共姜有誓心难变，令女无瑕操愈坚。雪里松筠宜并秀，风中桃李谩争妍。圣朝砥砺崇名节，行睹旌书下日边。
题李仕琏山水图
作者：金幼孜
朝代：明

幽岑带烟光，远屿浮岚气。野水舟自回，山居少人至。松声度潺湲，云水生迢递。对此欲忘言，谁能识兹意。
题李惟瞻修德斋
作者：金幼孜
朝代：明

端居谢尘鞅，力学慕先民。独进功尤密，勤修业自新。咏归川上晚，弦诵雨中春。抚卷看遗墨，怀人重怆神。
题杨谕德画竹
作者：金幼孜
朝代：明

杨子居巷南，闭门绝车马。种竹不计年，浓深密相亚。朝回解冠佩，对之极潇洒。檐端落晴雪，凉籁含深夜。我时一相过，弦琴坐其下。得句写琅玕，笑歌倾盏斝。冰霜叹迟暮，寒暑频代谢。悠悠十五载，念子知音者。两京昨暌违，良晤此倾写。玉堂灯火寒，看竹仍题画。
题松鸐
作者：金幼孜
朝代：明

薛公画鸐艺殊绝，真迹人间半磨灭。玉堂退直见新图，毛骨萧疏浑彷佛。丹砂作顶霜作翎，迥立松梢压苍雪。试看挺特仙客姿，轩昂岂是樊笼物。万里高抟辽海风，一声清泪临皋月。忽然振翼将远举，云薄天空一超越。肯学池塘鸥鹭群，啄食卑污外空洁。悬知素壁玩且久，似有凉风起寥泬。赤松异日许同游，借尔翱翔向金阙。
题梅轩
作者：金幼孜
朝代：明

种来梅树满林坰，那似溪山景物清。冰雪生香云绕屋，珊瑚照影月当屏。西湖酒醒逋仙梦，东阁吟馀水部清。伫待他年成实后，要知金鼎可调羹。
题海南程氏贞节卷
作者：金幼孜
朝代：明

痛彻苍天泪若翻，仰天长诀竟何言。三生不负同心约，一死难忘结发恩。妆镜尘生遗粉黛，泉台月冷照香魂。玉堂展卷题贞烈，千载芳名表墓门。
题清碧书舍
作者：金幼孜
朝代：明

爱子读书处，幽怀孰与同。青山当户牖，绿树隐帘栊。濯足过秋渚，鸣琴坐涧松。故居回首日，总在画图中。
题爱同堂卷
作者：金幼孜
朝代：明

严亲久沦没，慈母幸康宁。鞠育同恩爱，悲欢异死生。倚门犹慰意，陟岵不胜情。锡类资纯孝，乡闾有令名。
题王母蟠桃
作者：金幼孜
朝代：明

西来王母载河车，羽盖翩翩映紫霞。燕罢瑶池春似海，东风开遍碧桃花。
题王氏槐阴堂
作者：金幼孜
朝代：明

种来嘉树郁苍苍，岁晏浓阴覆草堂。翠滴檐楹春雨暖，秀分书幌午风凉。封培喜见孙枝茂，庇覆深怀世泽长。千载晋公名未泯，更期弈叶振馀芳。
题王熙临宣和雪天芦雁
作者：金幼孜
朝代：明

端本堂中迹已空，兴亡总在画图中。惟有干难河上路，年年飞雪送归鸿。
题画扇写金陵送别
作者：金幼孜
朝代：明

杨柳深深映画楼，君行又上木兰舟。夜深正好看明月，莫放青山过石头。
题画牛
作者：金幼孜
朝代：明

服箱力穑不知年，报主多情只自怜。好是野田春种后，饱肥芳草卧深烟。牧童原上催归急，远树微茫带夕曛。前日东郊曾扈从，野人牵进沐恩频。
题画牛·其一
作者：金幼孜
朝代：明

服箱力穑不知年，报主多情只自怜。好是野田春种后，饱肥芳草卧深烟。
题画牛·其二
作者：金幼孜
朝代：明

牧童原上催归急，远树微茫带夕曛。前日东郊曾扈从，野人牵进沐恩频。
题秋江卷
作者：金幼孜
朝代：明

黄台地迥接沧洲，有客栖迟独罕俦。夜雨湖边三亩宅，西风江上一虚舟。凉云野水秋无际，岸芷汀兰晚更幽。何日投簪归梓里，访君南浦共追游。
题竹
作者：金幼孜
朝代：明

翠拂琅玕落粉香，无端春色满潇湘。美人学得青鸾曲，何处吹箫听凤凰。
题竺上人卷
作者：金幼孜
朝代：明

閒云流水意悠然，上谷弥陀别有天。欲识禅心清净处，一轮明月照窗前。
题胡太守五马图
作者：金幼孜
朝代：明

逸气腾空不可羁，几回联步上天墀。东风二月棠阴合，夹道争迎五马归。
题胡宏仲奉萱堂
作者：金幼孜
朝代：明

堂谖久无恙，阿母晚尤康。鹤发春云重，潘舆爱日长。花前滫瀡具，膝下綵衣香。节孝敦流俗，门闾倍有光。
题莫庆善鹰为袁生大鹗赋
作者：金幼孜
朝代：明

昔年从羽猎，高入万重云。尚有冲霄志，难忘报主恩。
题萧氏虎溪卷
作者：金幼孜
朝代：明

长溪如虎踞，卜宅自何年。水影通帘幕，云光照简编。晚凉开竹径，春暖种芝田。何日寻幽隐，清谈煮石泉。
题行素轩
作者：金幼孜
朝代：明

之人安素履，守分独无营。风月閒中趣，琴书物外情。捲帘流水近，欹枕白云生。扰扰奔驰者，何劳身后名。
题襄阳司训黄公器竹居
作者：金幼孜
朝代：明

脩竹净如洗，翛翛数百竿。捲帘通翡翠，散帖映琅玕。凉月分秋色，炎风生昼寒。知君慕高节，独立倚云端。
题西园清兴
作者：金幼孜
朝代：明

伊人慕清赏，旧隐在西园。竹影自临砌，泉声时到门。看云晨拄笏，乘月夜闻莺。一自膺名宦，幽怀孰与论。
题赉溪钓者卷
作者：金幼孜
朝代：明

赉溪有逸士，世本商岩孙。中岁慕恬适，养晦居丘樊。垂纶不设饵，志靡耽华鳞。烟波浩渺渺，鱼鸟恒相亲。濯缨弄夕影，散发晞朝暾。企彼渭川穸，洗心欲忘言。俛仰终宇宙，此乐难具论。
题赵仲穆马
作者：金幼孜
朝代：明

房星夜堕渥洼中，一片玄云覆玉騣。远人知是真龙种，万里牵来献九重。
题郑氏白云闇卷
作者：金幼孜
朝代：明

白云渺渺欲何之，遥望金山对古祠。翠滴松楸馀旧恨，阴连桑梓系深思。四时荐祀存家礼，百世文章有墓碑。流庆绵绵应未巳，况闻继述在佳儿。
题郭鱼台古图小景
作者：金幼孜
朝代：明

仙馆清虚似广寒，碧纱低卷映琅玕。天风半夜吹残梦，自把琼箫度紫鸾。银河露下散微凉，画扇金屏度好香。苍雪万竿清透骨，卧听仙乐过潇湘。
题郭鱼台古图小景·其一
作者：金幼孜
朝代：明

仙馆清虚似广寒，碧纱低卷映琅玕。天风半夜吹残梦，自把琼箫度紫鸾。
题郭鱼台古图小景·其二
作者：金幼孜
朝代：明

银河露下散微凉，画扇金屏度好香。苍雪万竿清透骨，卧听仙乐过潇湘。
题颜氏奇峰卷
作者：金幼孜
朝代：明

极目青原在翠微，群峰如画列屏帷。天连秀色分书幌，地拥晴岚照板扉。竹屿风凉吟载笔，石屏云暖坐题诗。有怀胜迹增惆怅，何日登临慰所思。
题魏氏茧丝遗藁
作者：金幼孜
朝代：明

君才卓荦冠时流，独惜青年志未酬。奋笔自期攀屈宋，苦吟端欲驾曹刘。幸存制作传遗墨，无复衣冠继昔游。令子至今能嗣世，显扬应不负箕裘。
风雨入朝
作者：金幼孜
朝代：明

长衢浩漫漫，水深泥没膝。京城五六月，强半风雨日。
骢马行春图为传副使题
作者：金幼孜
朝代：明

职司风纪有清声，郡邑咨询羡独行。当道豺狼应远遁，穷檐父老总欢迎。绣衣照日三春暖，白简飞霜一道清。自昔勤劳烦使者，观风应得悉民情。
鲁林怀思诗为太常孔克准赋
作者：金幼孜
朝代：明

尼山诞元圣，大道斯以彰。删述著彝典，笔削明王章。冠冕照日月，端拱居庙堂。礼乐极崇报，万世垂耿光。阙里建东鲁，阀阅何煌煌。诗书启华胄，奕叶扬芬芳。迢迢姑蔑墟，遗泽久弥昌。于焉有裔孙，妙龄际时康。一朝被恩眷，超擢居太常。青云耀簪绂，仪羽簉鹓行。眄彼洙与泗，源深流且长。惕焉企先躅，引领增慨慷。岂无蘋蘩荐，道远不得将。云山浩漫漫，杏林郁苍苍。徘徊感霜露，恻怆悲中肠。写图寓深臆，怀思固难忘。愿言绍先绪，庶以慰所望。
鸿胪寺卿王善父哀挽
作者：金幼孜
朝代：明

壮游去乡邑，卜筑居燕城。中年谢轮鞅，遁世不求名。布衣自萧散，风月娱幽情。杖履随所适，壶觞时独倾。诗书课诸子，笑谈集良朋。翛然忘世虑，欣戚了不惊。春秋馀六秩，乘化忽长征。令子遘兴运，致身登明庭。九重锡褒秩，追赠列九卿。天章耀龙采，云汉昭日星。大史最潜德，墓道揭新铭。缙绅述哀挽，沨沨扬嘉声。流庆殊未艾，千载想继承。
黄公宗豫元夕请赏莲花灯次光太胡公韵
作者：金幼孜
朝代：明

锦簇星房巧样新，画堂不夜暖生春。琼杯贮露承仙掌，绛幕流霞度暗尘。艳质交辉风度席，红妆低照月随人。年年此夕陪清燕，倾倒宁辞醉脱巾。
龙川八景二首为宋常固赋 其一 合溪温泉
作者：金幼孜
朝代：明

清泠一派浑堪爱，瑩彻溪流绝点尘。苍峡氤氲晴起雾，远空荡漾暖生春。光摇鲛室通银海，影泛鸥波动碧？。此日郎官分泻去，好为霖雨济斯民。
龙川八景二首为宋常固赋 其一 合溪温泉
作者：金幼孜
朝代：明
体裁：七言律诗

清泠一派浑堪爱，莹彻溪流绝点尘。苍峡氤氲晴起雾，远空荡漾暖生春。光摇鲛室通银海，影泛鸥波动碧�。此日郎官分泻去，好为霖雨济斯民。
龙川八景二首为宋常固赋 其二 龙潭飞瀑
作者：金幼孜
朝代：明

澄潭万顷映长天，为爱飞流在目前。映日似从银汉落，垂空偏讶玉虹悬。流归沧海翻晴浪，远度寒岩湿紫烟。自是长风吹不断，应同庐阜泻前川。
龙川八景二首为宋常固赋·合溪温泉
作者：金幼孜
朝代：明

清泠一派浑堪爱，瑩彻溪流绝点尘。苍峡氤氲晴起雾，远空荡漾暖生春。光摇鲛室通银海，影泛鸥波动碧？。此日郎官分泻去，好为霖雨济斯民。澄潭万顷映长天，为爱飞流在目前。映日似从银汉落，垂空偏讶玉虹悬。流归沧海翻晴浪，远度寒岩湿紫烟。自是长风吹不断，应同庐阜泻前川。
龙潭十景为太医院判蒋用文赋 其一 三江观潮
作者：金幼孜
朝代：明

三江形胜接蓬莱，海若驱潮万里来。捲地云涛奔汹涌，连天雪嶂耸崔嵬。居人讶逐沧溟去，贾舶惊从碧汉回。最是高楼明月夜，凭栏骋望亦奇哉。
龙潭十景为太医院判蒋用文赋 其七 花洞垂纶
作者：金幼孜
朝代：明

桃花洞口水洄沿，下有渔郎理钓船。万顷光浮琼岛月，一丝晴漾碧波烟。高风未许誇桐水，逸兴何殊在渭川。巳喜飞腾霄汉上，不须回首记当年。
龙潭十景为太医院判蒋用文赋 其三 华麓寻真
作者：金幼孜
朝代：明

华麓苍苍拥翠鬟，两峰高并碧云间。飞仙远挟苍龙去，羽客曾乘白鹤还。绛节霓旌何处是，青松白石此中閒。一从簉羽随鹓鹭，幽赏于今不可攀。
龙潭十景为太医院判蒋用文赋 其九 石屋春游
作者：金幼孜
朝代：明

与客春游上翠微，春寒新试薄罗衣。行逢石屋窥仙境，坐对龙池俯钓矶。隔坞雨馀啼鸟缓，平林风静落花稀。也知胜地寻芳好，吟送斜阳尽醉归。
龙潭十景为太医院判蒋用文赋 其二 七星礼斗
作者：金幼孜
朝代：明

江上名山似列星，玉皇宫殿接青冥。窗留御史寻仙句，匣有真人写道经。紫府月明瞻斗气，瑶坛夜永候云軿。当年曾记幽栖处，几度登临上翠屏。
龙潭十景为太医院判蒋用文赋 其五 官桥送别
作者：金幼孜
朝代：明

迢迤官桥接坦衢，每因送别此踌躇。流分曲涧通瑶海，影落长虹跨碧虚。别酒倾残桑落好，愁心折尽柳条疏。致身巳遂青云志，何用归乘驷马车。
龙潭十景为太医院判蒋用文赋 其八 旗山散牧
作者：金幼孜
朝代：明

见说旗山近帝乡，清时散牧总飞黄。千群踏月雄姿异，万骑嘶风骏尾长。雨后平原芳草遍，春来曲涧碧泉香。昔时汧渭那胜此，蕃息应知似华阳。
龙潭十景为太医院判蒋用文赋 其六 水驿维舟
作者：金幼孜
朝代：明

画鼓传声动驿楼，江皋使客暂维舟。初承紫诏来天上，直遣皇华到海陬。漠漠云山春霭合，苍苍烟水夕阳收。长亭胜概今何似，归梦时应恋旧游。
龙潭十景为太医院判蒋用文赋 其十 谯楼晚眺
作者：金幼孜
朝代：明

丽谯高构倚层空，暇日登临逸兴浓。野色苍茫迷远树，角声凄切递疏钟。数行影落江心雁，一点青分海上峰。最是五云双阙近，几回翘首望飞龙。
龙潭十景为太医院判蒋用文赋 其四 柳湾待渡
作者：金幼孜
朝代：明

杨柳依依两岸分，清湾渺渺是通津。舟人向夕停桡久，过客临流待渡频。华麓烟消山色暝，海门潮送月华新。画船挝鼓沧江上，曾扈銮舆向北巡。
龙潭十景为太医院判蒋用文赋·三江观潮
作者：金幼孜
朝代：明

三江形胜接蓬莱，海若驱潮万里来。捲地云涛奔汹涌，连天雪嶂耸崔嵬。居人讶逐沧溟去，贾舶惊从碧汉回。最是高楼明月夜，凭栏骋望亦奇哉。江上名山似列星，玉皇宫殿接青冥。窗留御史寻仙句，匣有真人写道经。紫府月明瞻斗气，瑶坛夜永候云軿。当年曾记幽栖处，几度登临上翠屏。华麓苍苍拥翠鬟，两峰高并碧云间。飞仙远挟苍龙去，羽客曾乘白鹤还。绛节霓旌何处是，青松白石此中閒。一从簉羽随鹓鹭，幽赏于今不可攀。杨柳依依两岸分，清湾渺渺是通津。舟人向夕停桡久，过客临流待渡频。华麓烟消山色暝，海门潮送月华新。画船挝鼓沧江上，曾扈銮舆向北巡。迢迤官桥接坦衢，每因送别此踌躇。流分曲涧通瑶海，影落长虹跨碧虚。别酒倾残桑落好，愁心折尽柳条疏。致身巳遂青云志，何用归乘驷马车。画鼓传声动驿楼，江皋使客暂维舟。初承紫诏来天上，直遣皇华到海陬。漠漠云山春霭合，苍苍烟水夕阳收。长亭胜概今何似，归梦时应恋旧游。桃花洞口水洄沿，下有渔郎理钓船。万顷光浮琼岛月，一丝晴漾碧波烟。高风未许誇桐水，逸兴何殊在渭川。巳喜飞腾霄汉上，不须回首记当年。见说旗山近帝乡，清时散牧总飞黄。千群踏月雄姿异，万骑嘶风骏尾长。雨后平原芳草遍，春来曲涧碧泉香。昔时汧渭那胜此，蕃息应知似华阳。与客春游上翠微，春寒新试薄罗衣。行逢石屋窥仙境，坐对龙池俯钓矶。隔坞雨馀啼鸟缓，平林风静落花稀。也知胜地寻芳好，吟送斜阳尽醉归。丽谯高构倚层空，暇日登临逸兴浓。野色苍茫迷远树，角声凄切递疏钟。数行影落江心雁，一点青分海上峰。最是五云双阙近，几回翘首望飞龙。
上方庵
作者：金廷韶
朝代：明
体裁：五言律诗

寒花三五树，开落在中峰。不见招寻侣，深林出午钟。鸟随云到谷，泉注钵藏龙。今日春游始，禅关得所从。
瞻尼父像
作者：金忠士
朝代：明
体裁：古风

瞻彼百泉流，春来何滉瀁。新庙貌崔嵬，俨存尼父像。日月虽递更，素王灵不爽。俎豆有明禋，光辉在吾䣊。瞻依适所愿，圣门如指掌。嗟哉户外人，宫墙隔天壤。
仙台夜月
作者：金文徵
朝代：明
体裁：五言律诗

万响中宵寂，层台夜景虚。微飔才到处，清露半垂初。玉树歌能好，霓裳舞自如。此中得真趣，明水在方诸。
圣佛晚照
作者：金文徵
朝代：明
体裁：五言律诗

西山瞰东谷，欹日半峥嵘。景逐鸦声急，秋随雁背明。市喧知客散，树豁见僧行。顷刻疏钟起，丹青画不成。
塔寺晨钟
作者：金文徵
朝代：明
体裁：五言律诗

颇类丰山道，晨幽响自深。鸟翻霜月影，僧觉海潮音。入郭催新曙，穿岩破积阴。劳劳名利者，才听即掀衾。
开元白松
作者：金文徵
朝代：明
体裁：五言律诗

未闻墨化白，今此得观之。应是冰霜骨，能成铁石姿。秦封那会染，丁梦更惊奇。狮子林中月，同光夜不移。
玉仙谣（同杨孟载和阮孝思作）
作者：金文徵
朝代：明

紫皇宫阙开中天，鸾书昼下邀群仙。神霝玉斫新蹄圆，蹀躞上送双婵娟。虹垂桥，云沓路。鞭敲风，驭腾雾。宝幢金节相后先，宛在银河影边渡。侍儿颜色春花明，照耀十二楼五城。飘飘宫徵相谐鸣，按歌齐唱《升天行》。《升天》未成曲，愁压巫山绿。朝朝暮暮湘水深，湘妃帝子徒劳心。东飞乌，西飞兔，海变桑田知几度？烛龙肯缓羲和辔，流光应向人间住。流光不住将奈何，坐令蛾黛秋霜多，手摩铜狄嗟蹉跎。人生谁似学仙好，翠扫鬓华长不老，下视寰垓入烟草。岧峣琼台梦，要眇丹霞姿，旁人可望不可追。佩环一落空中响，世上犹存千载思。
玉女垂杨
作者：金文徵
朝代：明
体裁：五言律诗

翠盖仙家子，瑶池夜宴还。倩谁开月镜，閒自掠云鬟。影落澄清底，情牵偠袅间。却愁空谷冷，□叶易凋删。
莲池雨涨
作者：金文徵
朝代：明
体裁：五言律诗

翠盘鸣暂歇，新水乱轻沤。月衬潘妃步，天浮太乙舟。波心深碧吐，沙背浅痕收。鱼出离茎刺，双双得浪游。
谷口春桃
作者：金文徵
朝代：明
体裁：五言律诗

出门皆胜赏，莫学避秦人。细雨微微晓，娇花宛宛春。红深添粉腻，白淡著脂匀。我是仙都客，重来觅旧因。
诫弟侄诗二首
作者：金文耀
朝代：明
体裁：古风

读书到夜分，静念愧碌碌。就学三十载，会当称便腹。何为四大部，多者未过目。以我前车辙，后车戒再覆。日计十二时，夜苦去其六。似彼秉烛游，何如秉烛读。经书义窅渺，史册卷烦渎。若作梓材然，所贵勤斲朴。又若耕穫然，五谷在乎熟。努力乘精锐，毋或高阁束。老马反为驹，笑我犹鞭扑。谓尔有捷径，求鱼譬缘木。
夏夜
作者：金文贞
朝代：明
体裁：七言律诗

云敛星稀碧汉高，清风凉席思偏饶。蚊雷避榻人初静，萤火烧篱草不焦。竹院新诗题午夜，松亭明月挂良霄。几重香气穿珠箔，风送莲塘隔岸遥。
夏日送大卿君赴任武冈
作者：金文贞
朝代：明
体裁：七言律诗

麦秋春去客程初，远逐湖南万里馀。人静夜鹃啼有韵，道偏秋雁唳无书。檐蛛网就丝难尽，梅豆丸成苦未除。伯乐自来何处觅，错将良骥驾盐车。
夏日送大卿君赴任武冈
作者：金文贞
朝代：明

麦秋春去客程初，远逐湖南万里馀。人静夜鹃啼有韵，道偏秋雁泪无书。檐蛛网就丝难尽，梅豆丸成苦未除。伯乐自来何处觅，错将良骥驾盐车。
宦邸寒食
作者：金文贞
朝代：明
体裁：七言律诗

细细催花雨若丝，异乡寒食故乡思。采蘋士女榆烟暮，斗草儿童杏酪迟。两岸绿杨当古道，一群白鹭点晴漪。东风昨夜还家梦，泣向仙姑酌酒卮。
宦邸寒食
作者：金文贞
朝代：明

细细催花雨若丝，异乡寒食故乡思。采蘋士女榆烟暮，斗草儿童杏酪迟。两岸绿杨当古道，一群白鹭点晴漪。东风昨夜还家梦，泣向先姑酌酒卮。
春日旅馆偶成
作者：金文贞
朝代：明

陌上原头杨柳纤，东风消息在江南。故园门径曾栽五，明日时光更起三。春盛杜鹃空自怨，枝深鹦鹉许谁谈。昼长公馆清如水，坐听鸣琴久欲酣。
送鹏儿应试
作者：金文贞
朝代：明
体裁：七言律诗

槐生秋意雨生凉，庭下丛兰有国香。觞泛北堂催越棹，宿开东壁照钱塘。携书一卷青箱旧，仗剑千金紫气长。临别更无多嘱付，会知人有倚门望。
题楝塘李先生隐居
作者：金旋
朝代：明
体裁：七言律诗

佳树森森生绿阴，索居人傍小江浔。煖风凉景眠畦犊，明月高枝憩水禽。青子肥时春草碧，紫花落尽夕流深。箨冠藜杖门前路，閒引逍遥物外心。
喜晤冯天垂
作者：金是瀛
朝代：明
体裁：五言律诗

风雅旧知名，壶觞得共倾。羡君如野鹤，把袂及春莺。四座群贤集，高谈晓月清。相看犹宿昔，不信隔生平。
河满子
作者：金是瀛
朝代：明

忆在玉窗金户，弯环晓月西斜。城角数声留不住，暗香携得还家。梁上双栖燕子，庭中一树梨花。
讯冯夫垂病
作者：金是瀛
朝代：明
体裁：古风

团团坠秋露，戚戚下庭柯。念君同怀子，鍊药守岩阿。洗马体善羸，徵君爱养疴。侧置素丝琴，手把黄金华。仙茎传三岛，遥情憩八遐。七发为余起，二竖其奈何。言保金石躯，黄发共婆娑。
唐庄
作者：金景西
朝代：明
体裁：七言律诗

清溪环抱碧村流，庄上花明宿雨收。壤接桑麻生意好，家全鸡犬腊时优。林饶古木藏深屋，岸覆垂杨系短舟。每到斜塘寻往迹，故家文献足风流。
风泾
作者：金景西
朝代：明
体裁：七言律诗

白牛塘上酒旗中，南北长桥挂綵虹。烟寺晓钟蕉叶雨，水楼晴槛楝花风。衣冠文物名犹在，舟楫鱼盐利尚通。东望云间酬二陆，举杯南向酹宣公。
和黄太守衡夫韵
作者：金景辉
朝代：明
体裁：七言律诗

金仙楼上遇杨凝，倚遍阑干十二层。石上每看翻贝叶，花间遥听啭迦陵。也堪呼酒酬佳节，未暇留衣谢主僧。回首溪桥天已暝，一弯新月映寒藤。
九贤咏
作者：金梦岩
朝代：明
体裁：七言绝句

请命辕门事可徵，为民宁复计金缯。花封细读题名记，只有先生不负丞。
早春杂咏
作者：金毓峒
朝代：明
体裁：七言绝句

系马河滨及早春，鸣鸠燕乳往来频。故园风景知何似，自愧东西南北人。
题便面钓鱼图
作者：金洪
朝代：明
体裁：七言绝句

杨柳沿堤绿带舒，小舟趁月泊江墟。游人莫误垂竿意，不钓浮名自钓鱼。
三访僧潜谷不遇有诗谢予就韵以荅
作者：金涓
朝代：明
体裁：七言律诗

槁木心形大雅姿，我求相见话襟期。三生石上寻盟久，一片云间识面迟。梅下有童空放鹤，屋边无竹可留诗。因知雪夜人回棹，岂是无心顾少微。
乱中自述
作者：金涓
朝代：明

汩汩兵犹竞，凄凄兴莫赊。娇儿将学语，稚子惯烹茶。乱后添新鬼，春归发旧花。十年湖海志，羁思满天涯。幽居邻水竹，避地独柴门。白日琴书净，春风燕雀喧。看山频矮屐，适兴任芳樽。天地军麾满，诗成自朗吟。园林春已半，茅屋日初长。水动鱼儿出，花飞燕子忙。看云閒坐石，把酒湿征裳。落落当年恨，高歌竟欲狂。春梦犹为客，题诗发兴清。风帘茅店酒，晴日柳桥莺。亲老频归觐，时危未息兵。况来招隐计，拟问鹿门行。
乱中自述·其一
作者：金涓
朝代：明
体裁：五言律诗

汩汩兵犹竞，凄凄兴莫赊。娇儿将学语，稚子惯烹茶。乱后添新鬼，春归发旧花。十年湖海志，羁思满天涯。
乱中自述·其三
作者：金涓
朝代：明
体裁：五言律诗

园林春已半，茅屋日初长。水动鱼儿出，花飞燕子忙。看云閒坐石，把酒湿征裳。落落当年恨，高歌竟欲狂。
乱中自述·其二
作者：金涓
朝代：明
体裁：五言律诗

幽居邻水竹，避地独柴门。白日琴书净，春风燕雀喧。看山频矮屐，适兴任芳樽。天地军麾满，诗成自朗吟。
乱中自述·其四
作者：金涓
朝代：明
体裁：五言律诗

春梦犹为客，题诗发兴清。风帘茅店酒，晴日柳桥莺。亲老频归觐，时危未息兵。况来招隐计，拟问鹿门行。
云门道中
作者：金涓
朝代：明
体裁：五言律诗

三月山南路，村村叫杜鹃。白云千嶂晓，斜月一溪烟。水冷长松井，春香小荠田。何时移别业，来往绣湖边。
伍员庙
作者：金涓
朝代：明
体裁：五言律诗

东出昭关日，仓皇去路遥。渔人怜赠剑，市吏识吹箫。楚郢鞭荒墓，吴江起怒潮。因思臣子节，千古一魂消。
会胡原道冯原辅溪饮
作者：金涓
朝代：明
体裁：七言律诗

溪流一曲石为城，中有回澜分外清。金盏萦纡天上泛，玉盘宛转镜中行。日高松影侵衣碎，风绽杨花落帽轻。我辈固知文字饮，凤笙龙管向谁鸣。
内人烧香图
作者：金涓
朝代：明
体裁：七言绝句

小院钩帘拜月明，暗将心语达微诚。妾身不愿承恩重，愿保君王乐太平。
冬夜
作者：金涓
朝代：明
体裁：七言绝句

独坐夜深人读易，屋外雪明如月色。松寒老鹤睡不成，飞下窗前伴人立。
分韵得春字
作者：金涓
朝代：明
体裁：七言律诗

分得新题赋未成，暖风香散玉炉尘。楼台无月不宜夜，天地有梅先得春。世路近年难独客，好山随处著闲人。何如寄傲南窗下，学戴渊明漉酒巾。
别友人归衢
作者：金涓
朝代：明
体裁：五言律诗

烂柯山下路，猿鸟待多时。今伴少微隐，何愁太史知。葛陂龙化早，辽海鹤归迟。为问山中叟，如今几局棋。
别徐处士归严州
作者：金涓
朝代：明
体裁：五言律诗

浙水连天白，轻帆带雨飞。榻悬高士去，钓在故人归。秋尽雁初过，江空鱼正肥。君如招伴隐，我正欲相依。
南窗
作者：金涓
朝代：明
体裁：七言绝句

南窗不受北风寒，笔砚供吟对景安。最喜手扳檐外竹，雪中尤胜作花看。
和吴正传五台怀古韵 其一 姑苏台
作者：金涓
朝代：明
体裁：古风

阖闾城畔姑苏台，百花洲上千花开。笙歌半空晓未绝，一声落月啼乌来。蛾眉颦翠愁如簇，空捧春娇在心曲。沧江罗网纵鲸鲵，碧瓦丘墟走麋鹿。悽烟惨日潮生处，怨满鸱夷犹不悟。甬东东海不可栖，剑光夜冷吴山路。
和吴正传五台怀古韵 其三 朝阳台
作者：金涓
朝代：明
体裁：古风

楚王昔日游台上，前望巫峰近相向。青枫锦石丛古祠，暮雨朝云依叠嶂。蔓花古木多春寒，翠帏仙佩非人间。神功治水佐禹迹，至今石刻巍如山。词臣错写高唐赋，刚道朝云梦中遇。千尺黄湍洗不清，水声犹望台前怒。
和吴正传五台怀古韵 其二 章华台
作者：金涓
朝代：明
体裁：古风

楚台云栋连天宇，伯气凭陵横九土。方会诸侯求鼎时，天下无周而有楚。一朝吴蔡兵合谋，孤舟江路谁从游。宫花晓露细腰泣，空山落日饿鬼愁。春风过眼秋萧瑟，■人一饭那能得。道傍块土栖草烟，夜寒梦落空台前。
和吴正传五台怀古韵 其五 戏马台
作者：金涓
朝代：明
体裁：古风

将军逐马关中来，神威掠地风云摧。鸿门舞剑成敌国，彭城衣锦空登台。驰下汉军何披靡，垓下楚歌相应起。山河百二几诸侯，子弟八千无一骑。古来天下谁英雄，荒台老树悲秋风。符命合归赤帝子，项伯不忠范增死。
和吴正传五台怀古韵 其四 黄金台
作者：金涓
朝代：明
体裁：古风

昭王有志兴宗社，厚币卑辞礼贤者。郭君一语捐千金，国士争趋骈驷马。燕台计议皆英豪，齐人蹴踏犹儿曹。三军旗帜白日动，半空剑气青云高。乐生既去士亦少，回首春风长芳草。火牛遂复七十城，恨满台荒天地老。
和吴正传五台怀古韵·姑苏台
作者：金涓
朝代：明

阖闾城畔姑苏台，百花洲上千花开。笙歌半空晓未绝，一声落月啼乌来。蛾眉颦翠愁如簇，空捧春娇在心曲。沧江罗网纵鲸鲵，碧瓦丘墟走麋鹿。悽烟惨日潮生处，怨满鸱夷犹不悟。甬东东海不可栖，剑光夜冷吴山路。楚台云栋连天宇，伯气凭陵横九土。方会诸侯求鼎时，天下无周而有楚。一朝吴蔡兵合谋，孤舟江路谁从游。宫花晓露细腰泣，空山落日饿鬼愁。春风过眼秋萧瑟，■人一饭那能得。道傍块土栖草烟，夜寒梦落空台前。楚王昔日游台上，前望巫峰近相向。青枫锦石丛古祠，暮雨朝云依叠嶂。蔓花古木多春寒，翠帏仙佩非人间。神功治水佐禹迹，至今石刻巍如山。词臣错写高唐赋，刚道朝云梦中遇。千尺黄湍洗不清，水声犹望台前怒。昭王有志兴宗社，厚币卑辞礼贤者。郭君一语捐千金，国士争趋骈驷马。燕台计议皆英豪，齐人蹴踏犹儿曹。三军旗帜白日动，半空剑气青云高。乐生既去士亦少，回首春风长芳草。火牛遂复七十城，恨满台荒天地老。将军逐马关中来，神威掠地风云摧。鸿门舞剑成敌国，彭城衣锦空登台。驰下汉军何披靡，垓下楚歌相应起。山河百二几诸侯，子弟八千无一骑。古来天下谁英雄，荒台老树悲秋风。符命合归赤帝子，项伯不忠范增死。
和杨仲斋韵·其四
作者：金涓
朝代：明
体裁：五言律诗

溪行欲假履，云坐不须冠。树密一天小，楼高六月寒。袈裟憎客至，魍魉喜人看。惟有松无意，风来即奏弹。
和杨仲齐韵
作者：金涓
朝代：明

光明清绝地，物色藉诗描。野鼠拱虚穴，山蜂归早朝。闲庭翻芍药，枯木引陵苕。鼻观香风入，移时独未消。云峤无荣辱，林泉得浸淫。瀑飞晴雨散，风奏晓龙吟。大叶长茎菋，枯枝老树林。吾行忽过此，殊喜得幽寻。渴饮空中露，饥餐石上霞。夜茶烹玉液，春酒酿松花。自谓得仙术，不知老岁华。请看梳栉处，斑白照窗纱。溪行欲假履，云坐不须冠。树密一天小，楼高六月寒。袈裟憎客至，魍魉喜人看。惟有松无意，风来即奏弹。
和杨仲齐韵·其一
作者：金涓
朝代：明
体裁：五言律诗

光明清绝地，物色藉诗描。野鼠拱虚穴，山蜂归早朝。闲庭翻芍药，枯木引陵苕。鼻观香风入，移时独未消。
和杨仲齐韵·其三
作者：金涓
朝代：明
体裁：五言律诗

渴饮空中露，饥餐石上霞。夜茶烹玉液，春酒酿松花。自谓得仙术，不知老岁华。请看梳栉处，斑白照窗纱。
和杨仲齐韵·其二
作者：金涓
朝代：明
体裁：五言律诗

云峤无荣辱，林泉得浸淫。瀑飞晴雨散，风奏晓龙吟。大叶长茎菋，枯枝老树林。吾行忽过此，殊喜得幽寻。
和靖索句图
作者：金涓
朝代：明
体裁：七言绝句

耸两肩寒瘦不禁，东风独立久沉吟。山童莫放催归鹤，正与梅花论苦心。
喜林达民至
作者：金涓
朝代：明

相交十载不相疏，只数能诗一老逋。曲径不缘花落扫，清尊端为客来沽。剪将春韭露华湿，吟到寒梅月影孤。对饮不妨？烂熳，务求乡谊重如初。
喜雨寄杨伯容
作者：金涓
朝代：明
体裁：七言律诗

江城晓夜雨浪浪，并作芳斋六月凉。倚杖出门田父乐，题诗呼酒野人狂。不愁战地多兵甲，遂喜丰年足稻粱。问讯草玄亭上客，竹林疏簟梦秋光。
团扇词
作者：金涓
朝代：明
体裁：七言绝句

莫恨秋风入女墙，恩情中道易凄凉。人间纵有春风乐，歌罢桃花亦断肠。
城中归志喜
作者：金涓
朝代：明
体裁：七言律诗

城郭多时得一归，小园幽馆雅相宜。种荷池暝便鸥睡，储粟瓶空虑鹤饥。两屐苔痕人立处，一轩秋影月来时。静中自得其中理，此意无人会得知。
夏圭江天霁雪图
作者：金涓
朝代：明
体裁：七言绝句

小舟和雪载梅花，水气吹寒拂鬓华。妙处人琴忘已久，不知乘兴到谁家。
夜宿青陂
作者：金涓
朝代：明
体裁：七言律诗

为爱青陂甚潇洒，二三杖屦乐徘徊。道人棹雪今何在，野老牵衣不放回。别坞犬声风送至，谁家梅影月偷来。卜邻若许成茅屋，日种芝兰千百栽。
夜泊兰江
作者：金涓
朝代：明
体裁：七言律诗

江山历朗雪初融，坐见宵分碧落空。世景固知光霁少，人生多在别离中。影随月下成三友，春到梅边第一风。此夕此情聊复醉，马蹄明日又西东。
子猷乘兴图
作者：金涓
朝代：明
体裁：七言绝句

月照梅花雪点春，小舟危坐醉中身。一时为爱溪山去，本是无心见故人。
客中与友人言别
作者：金涓
朝代：明
体裁：五言律诗

同是婺中人，情亲若弟兄。客边今识面，诗上已闻名。驿柳分春远，山花照晚明。相逢即相别，流水几多情。
客中寄丁景行
作者：金涓
朝代：明
体裁：七言律诗

半生书剑惜分阴，谁想飘零素发侵。朋社有盟鸥聚散，客乡无信雁浮沉。潮回断岸沙痕浅，月落幽池树影深。归计未成愁入梦，一灯空伴壁间琴。
客中风雨述怀
作者：金涓
朝代：明

溪南连日雨昏昏，客况难禁不出门。山岳阴风灵气伏，江湖秋水怒涛奔。乘槎久待无边使，忧国徒怀奉至尊。自起高歌看宝剑，大哉吾道许谁论。谋生自叹一何愚，弹铗高歌志强舒。江海故人杨得意，风尘多病马相如。买山何处堪归隐，为客经年废读书。溪上晓晴新雨后，且须沽酒慰踌蹰。
客中风雨述怀·其一
作者：金涓
朝代：明
体裁：七言律诗

溪南连日雨昏昏，客况难禁不出门。山岳阴风灵气伏，江湖秋水怒涛奔。乘槎久待无边使，忧国徒怀奉至尊。自起高歌看宝剑，大哉吾道许谁论。
客中风雨述怀·其二
作者：金涓
朝代：明
体裁：七言律诗

谋生自叹一何愚，弹铗高歌志强舒。江海故人杨得意，风尘多病马相如。买山何处堪归隐，为客经年废读书。溪上晓晴新雨后，且须沽酒慰踌蹰。
寄友人宋邦彦
作者：金涓
朝代：明
体裁：七言律诗

故人别后见尤难，彼此诗盟尚未寒。宁暇对床论契阔，漫劳折简报平安。春山裂竹愁如海，流水落花红满滩。九十春光都过了，诸君何以罄交欢。
寄彦敬
作者：金涓
朝代：明
体裁：七言绝句

高人归隐久投簪，日转花阴睡正酣。阶下斑衣森玉立，诗来犹说爱宜男。
寄王可宗
作者：金涓
朝代：明
体裁：七言绝句

石鼎烹茶风绕林，小亭面水足清吟。只今酒禁严如许，谁信香醪更可斟。
寄王照磨季耕
作者：金涓
朝代：明

底事乡心忆镜湖，一朝归去伴樵渔。传家尚喜贫存砚，教子尤勤老著书。静里有时观水坐，闲来何处买山居。门？桃李应如旧，添得春风柳五株。
寄胡希颜
作者：金涓
朝代：明
体裁：七言律诗

伐木有诗谁善赋，嘤嘤唤起远相求。白沙翠竹一村晓，锦树黄花满野秋。雪夜艰难呼桧楫，晴风容易下书楼。独怜浩浩多真乐，不似栖栖蕴积忧。
寄许存仁存礼
作者：金涓
朝代：明

金华有客负材丰，搜抉神奇夺化工。爱酒何殊陶栗里，隐居真似陆龟蒙。欲知晴日莺花处，尽入新诗品藻中。江汉夕烽然未息，莫将心事较穷通。年来无事学休粮，蜀墅溪头有草堂。几度瞻云思棣萼，清宵看月坐藤床。侵晨处士烟霞疾，惭愧才人锦绣肠。樗散声名甘寂寞，从教诗句只寻常。
寄许存仁存礼·其一
作者：金涓
朝代：明
体裁：七言律诗

金华有客负材丰，搜抉神奇夺化工。爱酒何殊陶栗里，隐居真似陆龟蒙。欲知晴日莺花处，尽入新诗品藻中。江汉夕烽然未息，莫将心事较穷通。
寄许存仁存礼·其二
作者：金涓
朝代：明
体裁：七言律诗

年来无事学休粮，蜀墅溪头有草堂。几度瞻云思棣萼，清宵看月坐藤床。侵晨处士烟霞疾，惭愧才人锦绣肠。樗散声名甘寂寞，从教诗句只寻常。
富阳舟中
作者：金涓
朝代：明
体裁：七言律诗

终日推篷对酒杯，渔郎隔浦棹歌回。路旁古屋无人住，山下疏梅独自开。几处汀洲分雁下，满江风雨送潮来。白头篙叟休相促，明日天晴上钓台。
对客
作者：金涓
朝代：明
体裁：五言律诗

对客谈清话，相忘酒一壶。吟肠倾大白，醉额岸轻乌。午饤新齑韭，秋厨活脍鲈。明朝重有约，一笑过康湖。
小斋
作者：金涓
朝代：明
体裁：七言律诗

世道非时懒屈人，小斋容膝且安贫。河图不出空歌凤，鲁史将终遇获麟。云掩松窗低结暝，水行花径曲流春。近来颇得幽閒趣，几夜青山入梦频。
山园即事
作者：金涓
朝代：明
体裁：五言律诗

暖日丽亭台，山屏四面开。与谁行乐去，有客伴吟来。凤舞摩挲竹，龙蟠屹崛梅。春风似相识，终日共徘徊。
山庄
作者：金涓
朝代：明
体裁：五言律诗

青村溪尽处，林密隐孤庄。石老莓苔路，门荒薜荔墙。人行秋叶滑，鹤立晚松凉。治亩农归后，蓑衣挂夕阳。
山庄值岁暮
作者：金涓
朝代：明
体裁：七言律诗

坐久那能笑口开，篆烟烧尽石炉灰。山厨度臈贫无肉，茅屋逢春富有梅。冻鸟缩身依雪立，饥驴直耳望人来。窗前更展离骚读，消得茶瓯当酒杯。
山斋雪夜寄王叔野
作者：金涓
朝代：明
体裁：七言绝句

月满中天雪满村，一琴窗下自温存。溪头应有人相访，只恐扁舟不到门。
山行
作者：金涓
朝代：明
体裁：七言律诗

望望峰峦紫翠凝，杖藜补屐谩登登。樵歌谷静声相荅，雨霁林香气欲蒸。行乐可无诗似锦，从容那用酒如渑。何当摆脱尘中虑，许我移家共作朋。
幽兴
作者：金涓
朝代：明

回首红尘已息机，云山应不负心期。晚来散步清溪上，策杖长歌觅紫芝。幽居无事总忘形，草绿柴扉昼不扃。柏子香消清昼永，閒凭琴几写黄庭。芳草池塘梦惠连，临风得句忽清圆。年来每愧天才短，袖里应无笔似椽。闭门不出动十日，雨后凭栏眼倍明。万树飞花将欲尽，一池春水涨浮萍。束书屏迹住山中，白发苍颜见老翁。门外黄尘深似海，一家桃李自春风。
幽兴
作者：金涓
朝代：明
体裁：七言绝句

燕子飞来近画檐，暮春时节雨纤纤。杏花落尽无情绪，何处人家有酒帘。
幽兴·其一
作者：金涓
朝代：明
体裁：七言绝句

回首红尘已息机，云山应不负心期。晚来散步清溪上，策杖长歌觅紫芝。
幽兴·其三
作者：金涓
朝代：明
体裁：七言绝句

芳草池塘梦惠连，临风得句忽清圆。年来每愧天才短，袖里应无笔似椽。
幽兴·其二
作者：金涓
朝代：明
体裁：七言绝句

幽居无事总忘形，草绿柴扉昼不扃。柏子香消清昼永，閒凭琴几写黄庭。
幽兴·其五
作者：金涓
朝代：明
体裁：七言绝句

束书屏迹住山中，白发苍颜见老翁。门外黄尘深似海，一家桃李自春风。
幽兴·其四
作者：金涓
朝代：明
体裁：七言绝句

闭门不出动十日，雨后凭栏眼倍明。万树飞花将欲尽，一池春水涨浮萍。
幽居自述
作者：金涓
朝代：明
体裁：七言律诗

小桥流水护柴荆，门外青山适性情。太瘦却应诗思恼，多愁莫放酒杯倾。蕙兰既植堪为佩，松菊犹存不用名。谁识个中真乐趣，偶来林下看云生。
康湖山居
作者：金涓
朝代：明
体裁：五言律诗

康湖环十里，半世乐吟身。白屋居寒士，青山是故人。松多天不暑，瀑近地无尘。颇得渔樵趣，生涯日又新。
徐熙牡丹图
作者：金涓
朝代：明
体裁：七言绝句

翠幄笼霞护晓寒，无人凝笑倚栏干。玉环去后千年恨，留与东风作梦看。
悼开元洞天沈羽士
作者：金涓
朝代：明
体裁：七言律诗

隔世仙灵不可招，柳烟愁锁赤阑桥。苍蛟有血遗金剑，丹凤无音卧玉箫。洞冷石墟云气湿，树枯雷剥火文焦。旧时风月今何在，空见芳园长药苗。
探梅
作者：金涓
朝代：明
体裁：七言绝句

乘兴扶藜过石桥，地平不觉万山高。庭前一树梅花白，疑是春阴雪未消。
方学士招饮不赴
作者：金涓
朝代：明
体裁：七言律诗

我在林间鹿与群，君为天上玉麒麟。莫将綵树灯前酒，来醉梅花月下人。白屋不生三阁梦，青山那识五陵春。行吟每到看松处，自有渔樵作主宾。
旅怀
作者：金涓
朝代：明
体裁：五言律诗

江湖为客久，归计与谁论。春色草无路，雨声人闭门。薄衣知酒煖，病眼觉灯昏。蜀水家边景，连宵役梦魂。
春兴
作者：金涓
朝代：明

菜甲时堪摘，柴荆昼不开。凿渠通水道，度地觅花栽。旅食凭儒术，春愁仗酒杯。却憎尘世薄，徒尔暂徘徊。落落相如志，悠悠王粲悲。乾坤犹甲胄，耕凿且年时。伐木开新径，引泉添小池。个中非所适，排闷且裁诗。草阁成迁次，春来景物新。杖藜时野外，把钓即溪滨。夜雨桑麻足，东风草木匀。关河阻南北，何处问通津。
春兴·其一
作者：金涓
朝代：明
体裁：五言律诗

菜甲时堪摘，柴荆昼不开。凿渠通水道，度地觅花栽。旅食凭儒术，春愁仗酒杯。却憎尘世薄，徒尔暂徘徊。
春兴·其三
作者：金涓
朝代：明
体裁：五言律诗

草阁成迁次，春来景物新。杖藜时野外，把钓即溪滨。夜雨桑麻足，东风草木匀。关河阻南北，何处问通津。
春兴·其二
作者：金涓
朝代：明
体裁：五言律诗

落落相如志，悠悠王粲悲。乾坤犹甲胄，耕凿且年时。伐木开新径，引泉添小池。个中非所适，排闷且裁诗。
春愁
作者：金涓
朝代：明
体裁：七言绝句

一春多为惜春愁，无柰鹃声叫不休。最是恶怀难著处，落花风雨五更头。
春日
作者：金涓
朝代：明
体裁：七言律诗

今年春日殊无赖，不逐黄衫作伴游。学道十年心似醉，怀人一别岁如流。残山剩水尘凡隔，瘴雨蛮烟日夜浮。战伐即今怜壮士，功成谁拟觅封侯。
春日过绣湖
作者：金涓
朝代：明
体裁：七言律诗

湖上晴光丽物华，行行幽兴浩无涯。林头新店去沽酒，门外小盆来卖花。天气可非三令节，春风多在五侯家。茅庵兀坐无馀事，静看游蜂报午衙。
春晓偶成
作者：金涓
朝代：明
体裁：七言绝句

清晨睡起觉衣单，亭馆东风怕倚栏。一夜好春吹作恨，梨花寂寞雨鸠寒。
春晴
作者：金涓
朝代：明
体裁：七言绝句

晓风吹暖破阴云，草色湖光转绿痕。试看海棠枝上月，定将花影到重门。
春暮客中述怀
作者：金涓
朝代：明
体裁：七言律诗

幽窗寂寂问音疏，牢落干戈且读书。芳草王孙归未得，青春客子意何如。花残树底园收果，水落溪头人买鱼。为问纷纷当路者，飞腾还肯顾蟾蜍。
晓发金华
作者：金涓
朝代：明
体裁：七言律诗

一带寒林古木齐，濛濛山色乱云迷。沿村问酒难寻店，隔岸呼舟欲渡溪。夜雨草深蛙鼓闹，晓风花落子规啼。可怜客路多岑寂，何处垂杨驻马蹄。
暮秋怀归
作者：金涓
朝代：明
体裁：五言律诗

西风三径菊，秋晚正花开。家远书难寄，天寒雁未来。青山如旧识，白眼妒奇才。遥忆浯溪路，年年长绿苔。
望天台
作者：金涓
朝代：明
体裁：七言律诗

日光红处是天台，万壑千峰紫翠开。沧海波涛时汹涌，琼楼石室自崔嵬。丹邱霞酒凭谁遣，绿水胡麻安再来。东望长歌搔短发，秋风满抱一登台。
村园
作者：金涓
朝代：明
体裁：七言绝句

半亩村园接水涯，诛茅新搆小书斋。窗前不用栽花柳，只对青山景自佳。
村居
作者：金涓
朝代：明
体裁：五言律诗

荒草无行路，人家隔小溪。雨多岚气重，石少水声低。病鹤依松立，寒鸡傍砌啼。近来浑懒动，静处欲幽栖。
村舍
作者：金涓
朝代：明
体裁：七言律诗

几村桑柘远相连，村北村南小渡船。茅屋有缘临水住，闲身无事看山眠。孤林欲暮鸦争树，一雨及时人种田。昨夜邻翁喜相报，今年依旧是丰年。
林下荅王仲实韵
作者：金涓
朝代：明
体裁：七言律诗

林下黄茅屋数椽，门前流水一渔船。酒怀近日频中圣，诗骨何时可换仙。生计喜添供鹤料，閒身幸结住山缘。客来不话功名事，且诵庄生第一篇。
次杨仲齐韵
作者：金涓
朝代：明

端坐无时事，春秋读圣经。逐风惊退鹢，陨石看飞星。自谓心将愦，何期眼倍青。获麟应绝笔，三叹动虚灵。空谷开云叶，清池曳水衣。阶苔扫不尽，山果摘还稀。长啸妨僧定，徐行看月辉。狝猴庭下过，扰乱静中机。书巢何所有，香缕散纷纭。明月将梅到，虚楼看夜分。僧归惊卧犬，锡落破层云。语及外间事，令人不敢闻。
次杨仲齐韵·其一
作者：金涓
朝代：明
体裁：五言律诗

端坐无时事，春秋读圣经。逐风惊退鹢，陨石看飞星。自谓心将愦，何期眼倍青。获麟应绝笔，三叹动虚灵。
次杨仲齐韵·其三
作者：金涓
朝代：明
体裁：五言律诗

书巢何所有，香缕散纷纭。明月将梅到，虚楼看夜分。僧归惊卧犬，锡落破层云。语及外间事，令人不敢闻。
次杨仲齐韵·其二
作者：金涓
朝代：明
体裁：五言律诗

空谷开云叶，清池曳水衣。阶苔扫不尽，山果摘还稀。长啸妨僧定，徐行看月辉。狝猴庭下过，扰乱静中机。
江村
作者：金涓
朝代：明
体裁：五言律诗

寂寂江村路，轻烟晚自生。远峰晴有色，独树煖无声。渚鹭行看水，溪鱼卖入城。孤舟人不渡，两岸夕阳明。
江楼有见
作者：金涓
朝代：明
体裁：五言律诗

睡起无忙事，寒多不下楼。橹声和雁去，江影照人愁。山碧云初晓，林红叶正秋。琴书无恙否，我欲问归舟。
泊钓台
作者：金涓
朝代：明
体裁：七言律诗

钓台耸插大江头，台下悠悠水自流。交友端居尊黼服，先生高尚只羊裘。空山落日哀猿啸，断岸西风古木稠。极目登楼频怅望，白云飞尽碧天秋。
浙江晓渡
作者：金涓
朝代：明
体裁：五言律诗

片帆风力饱，凉气碧飕飕。江阔欲沉雁，天空惟见秋。渔歌闻四起，人影在中流。隔望秦峰出，东南第一洲。
清德晚归
作者：金涓
朝代：明
体裁：七言律诗

酒留诗恋意迟迟，回到中途已落晖。小蹇引秋行落叶，老渔隈冷坐危矶。山间明月随人出，松外閒云伴鹤归。试问夜深何处宿，欲从山下扣禅扉。
游佛堂
作者：金涓
朝代：明
体裁：七言律诗

石田级级黍离离，野外招提野趣宜。山色万重青有待，槿花一树白无私。得时豪杰誇身健，老去飘零仗佛慈。课罢出郊时极目，不堪人事苦吟诗。
游赤松
作者：金涓
朝代：明

枕石听流梦未安，碧云萝薜古祠寒。夜深鸾鹤群仙过，人在青松月下看。桃花流水出红尘，洞口仙凡隔几邻。刘阮若知人世换，春风那肯问归津。金华三洞洞中天，今日来游信有缘。丹井水寒瑶草碧，白云犹伴石羊眠。琳宫玉宇锁崔嵬，绝顶松窗对月开。昨夜仙翁骑鹤去，五云深处采芝回。
游赤松·其一
作者：金涓
朝代：明
体裁：七言绝句

枕石听流梦未安，碧云萝薜古祠寒。夜深鸾鹤群仙过，人在青松月下看。
游赤松·其三
作者：金涓
朝代：明
体裁：七言绝句

金华三洞洞中天，今日来游信有缘。丹井水寒瑶草碧，白云犹伴石羊眠。
游赤松·其二
作者：金涓
朝代：明
体裁：七言绝句

桃花流水出红尘，洞口仙凡隔几邻。刘阮若知人世换，春风那肯问归津。
游赤松·其四
作者：金涓
朝代：明
体裁：七言绝句

琳宫玉宇锁崔嵬，绝顶松窗对月开。昨夜仙翁骑鹤去，五云深处采芝回。
溪头晚归
作者：金涓
朝代：明
体裁：七言绝句

野店春寒酒力微，溪云吹湿上人衣。山童不顾肩书重，犹折梅花带雪归。
用仲敬先生折桂韵
作者：金涓
朝代：明
体裁：七言律诗

金印悬腰不用黄，丹溪垂钓亦何伤。舟移鹭点青山破，笛弄梅飘白雪香。月里版图窥窄窄，望中鸿鹄去茫茫。萧曹不是逢隆准，未必姓名千载芳。
用前韵复春谷道人
作者：金涓
朝代：明
体裁：七言律诗

春谷无尘宜笑傲，蜀山有路可徘徊。蛟龙得雨翻犹卧，雕鹗横秋又早回。放艇几同渔父去，看棋时许野樵来。洞前更约东风转，仙李碧桃随意栽。
用杨仲章兵字庐字韵
作者：金涓
朝代：明

林森剑戟立天兵，不碍琴书嘉遁情。李愿钓鲜情自逸，谢安补屐兴何清。岩房罢磬销香篆，石壁题诗纪姓名。我欲相从无羽翼，秋风鸡黍约佳盟。不向人间结草庐，任他城市务赢馀。饱餐薇蕨泉中水，过眼牙签架上书。岚气著窗云影过，钟声入梦曙光初。高居自与禅机会，何害门稀长者车。
用杨仲章兵字庐字韵·其一
作者：金涓
朝代：明
体裁：七言律诗

林森剑戟立天兵，不碍琴书嘉遁情。李愿钓鲜情自逸，谢安补屐兴何清。岩房罢磬销香篆，石壁题诗纪姓名。我欲相从无羽翼，秋风鸡黍约佳盟。
用杨仲章兵字庐字韵·其二
作者：金涓
朝代：明
体裁：七言律诗

不向人间结草庐，任他城市务赢馀。饱餐薇蕨泉中水，过眼牙签架上书。岚气著窗云影过，钟声入梦曙光初。高居自与禅机会，何害门稀长者车。
病后自吟
作者：金涓
朝代：明
体裁：七言律诗

地僻柴门少客过，寂寥生计柰愁何。秋来得雨凉偏早，病起缘诗瘦更多。鹤立露枝黄堕叶，鸥飞烟渚翠翻荷。几回梦入江湖棹，笑看云山卧绿蓑。
真妃吹玉箫图
作者：金涓
朝代：明
体裁：七言绝句

此声不许凤凰知，谁遣猪龙耳畔吹。吹到綵云惊散处，断肠声在落花枝。
秋兴
作者：金涓
朝代：明
体裁：七言律诗

摇落频惊节序催，乱离怀复向谁开。江山滚滚红尘暗，霜露凄凄白雁来。雄剑醉提时慷慨，矮衣屡舞起徘徊。近闻幕府徵豪杰，当代谁为济世才。
秋兴
作者：金涓
朝代：明

柴扉草阁小溪头，生理萧然只钓舟。鼍吼江湖千里浪，鸡鸣风雨五更秋。汉家事业萧何盛，卫幕才名葛亮优。极目天涯心绪乱，婆娑窗下看鱼钩。栖栖裋褐闭柴扃，飒飒西风起洞庭。晓树著霜千叶赤，秋虫悬户一丝青。云昏塞北鸿书断，水落湖头战血腥。回首可怜文物异，谁能提剑发新硎。
秋兴·其一
作者：金涓
朝代：明
体裁：七言律诗

柴扉草阁小溪头，生理萧然只钓舟。鼍吼江湖千里浪，鸡鸣风雨五更秋。汉家事业萧何盛，卫幕才名葛亮优。极目天涯心绪乱，婆娑窗下看鱼钩。
秋兴·其二
作者：金涓
朝代：明
体裁：七言律诗

栖栖裋褐闭柴扃，飒飒西风起洞庭。晓树著霜千叶赤，秋虫悬户一丝青。云昏塞北鸿书断，水落湖头战血腥。回首可怜文物异，谁能提剑发新硎。
秋夜
作者：金涓
朝代：明
体裁：五言律诗

四望秋无际，凭栏夜未央。星榆晴舞叶，月桂冷飞香。人澹琴心苦，林幽鹤梦长。此情当此夕，谁肯赏凄凉。
秋夜
作者：金涓
朝代：明
体裁：七言绝句

独自归来秋夜静，雨湿寒云小窗暝。竹炉无火渴思茶，隔树人家有灯影。
秋夜有感
作者：金涓
朝代：明
体裁：五言律诗

苦吟人不寐，中夜启幽扉。明月霜初下，西风叶正稀。家贫豚有子，天冷客无衣。感事忽如梦，孤萤入我帏。
秋日客中
作者：金涓
朝代：明
体裁：七言律诗

久客归来静闭门，秋风落叶自纷纷。夜来一煖做成雨，早起满溪流出云。山色祗宜閒里看，雁声那可客中闻。黄花开遍归无计，吟老秋光又几分。
秋日山中
作者：金涓
朝代：明
体裁：七言律诗

不记秋风几日晴，偶来林下见云生。野梧半脱无多影，山雉惊飞忽一声。短锡引船僧渡水，小舆联担客归城。溪头听得渔翁说，近日前村酒价平。
秋暮会杨仲章
作者：金涓
朝代：明
体裁：七言律诗

矮褐凄凉淹别馆，故人一见话绸缪。溪头水落鱼龙夜，塞北云深鼓角秋。烂醉岂知犹是酒，相逢谁为不封侯。江湖明日重分手，满眼西风独倚楼。
秋江话别
作者：金涓
朝代：明
体裁：七言律诗

别酒相倾别泪流，江流亦不为君留。片帆今夜人何处，明月满天谁共楼。一雁叫霜红入叶，十年为客白侵头。莫嫌归计多萧索，三径西风菊正秋。
绣湖重游
作者：金涓
朝代：明
体裁：七言律诗

绣湖八月景堪题，士女扁舟尾尾齐。白水青山图画里，淡烟疏雨夕阳西。芙蓉濯濯偏临镜，杨柳依依密护堤。满眼浪涛终古事，华川望断意都迷。
美人图
作者：金涓
朝代：明
体裁：七言绝句

綵云宫殿月阑干，翠袖春风倚暮寒。马上琵琶愁未已，不须重展画图看。
自叹
作者：金涓
朝代：明
体裁：七言律诗

雀声催我过湖西，日暮归来看药畦。耄老不思安乐土，问人何处托幽栖。白云出岫心何在，仙鹤离巢树欠低。携取琴书便归去，奚烦更待杜鹃啼。
自述
作者：金涓
朝代：明
体裁：七言律诗

独倚层楼眼界宽，天风吹湿到阑干。惊人好句愁中得，济世方书病后看。庭树雪崩时一响，瓶花冻合夜多寒。江南景物今凋弊，谁想苍生望治安。
自述
作者：金涓
朝代：明
体裁：五言律诗

疆埸正多故，山林成久留。据鞍皆战马，扣角且歌牛。清德交游冷，光明诗思浮。从今脱尘浊，自可鄙公侯。
自述
作者：金涓
朝代：明
体裁：五言律诗

索居三十载，一砚铁穿磨。学浅非时用，人生奈老何。竹房来暝早，花坞聚春多。静坐无馀事，门前水自波。
舟中
作者：金涓
朝代：明
体裁：七言绝句

短篷摇下雨长川，山重寒云树重烟。篷底笔床相对坐，有人看作米家船。
舟次严滩
作者：金涓
朝代：明
体裁：五言律诗

八月桐江曲，青蘋未著花。乱云低压树，细水浅流沙。到郭无多路，依山有几家。故人成远别，相望各天涯。
舟次渔浦
作者：金涓
朝代：明
体裁：五言律诗

双溪东入浙，终日坐危舟。流水远明目，小篷低压头。烟村鸦入暮，江国雁宾秋。一片凄凉景，安排独客愁。
苏武
作者：金涓
朝代：明
体裁：七言绝句

北海寒深雪满天，边云漠漠汉云连。将军不是麒麟种，争伴羝羊十九年。
范增
作者：金涓
朝代：明
体裁：七言绝句

舞剑鸿门计不成，咸阳归路楚愁生。子房玉斗空撞碎，柰有陈平四万金。
蜀墅头
作者：金涓
朝代：明
体裁：五言律诗

溪头自舒散，天澹夕阳微。拂石松边坐，看云水上飞。旧矶双鹭下，小棹一渔归。不觉吟成久，苔痕湿上衣。
西湖偶作
作者：金涓
朝代：明
体裁：七言律诗

见说西湖多胜事，六桥景物似当年。风前杨柳株株活，雪后梅花树树鲜。隔岸飞帘人卖酒，临堤挝鼓客游船。几时遂我穷行乐，载道烟尘祗自怜。
读易
作者：金涓
朝代：明
体裁：七言绝句

至理从来无古今，后人删注转迷沉。遗经独抱加潜玩，始识羲文广大心。
赠星命周云峰
作者：金涓
朝代：明
体裁：七言律诗

元是濂溪别一峰，苍寒高卓五云中。中藏月窟无人到，试蹑天根有路通。绝顶阴晴分上下，半空星斗绕西东。我来欲问元元理，吹起扶摇九万风。
赠术士吕公
作者：金涓
朝代：明
体裁：七言律诗

短褐垂纶已十载，柴扉筚窦即湖边。年来出处常存道，身外功名懒问天。造次可无诗入圣，相逢还有酒为贤。虎头燕颔君休论，好向山阴买钓船。
赠王隐君叔诚
作者：金涓
朝代：明
体裁：七言律诗

投老江湖作隐君，凤来龙去绝无闻。孤山梅近閒吟月，九里松深稳卧云。书屋几番留鹤守，钓矶一半与鸥分。摛文染藻风流处，可似兰亭王右军。
赠陈仲玉本学教谕致仕
作者：金涓
朝代：明
体裁：七言律诗

听雨芹池二十年，如何一旦捲青毡。陡令猿鹤生秋怨，高枕琴书且昼眠。诗为懒题闲木笔，饭因不足羡苔钱。石田茅屋华川曲，从此挑灯绣佛前。
赵昌海棠图
作者：金涓
朝代：明
体裁：七言绝句

银烛烧残梦未回，旧家庭院已荒苔。玉箫声杳人何处，惟有东风燕子来。
送东阳杜佥宪之河南
作者：金涓
朝代：明
体裁：七言律诗

玉堂学士草堂仙，济世英才间世贤。忧国正操言事笔，移官又买载书船。风抟渤澥三千水，云拥蓬莱尺五天。更到凤池春好处，紫微香煖御炉烟。
送人回剡
作者：金涓
朝代：明
体裁：五言律诗

华川游未遍，又作剡中游。诗海珊瑚月，书田苜蓿秋。行山时借屐，访雪夜乘舟。别后怀人处，清风独倚楼。
送僧归天竺
作者：金涓
朝代：明
体裁：七言律诗

锡影孤飞下十峰，定知分住翠芙蓉。岩云晓伏参禅虎，溪雨晴收入钵龙。香洗供花吟对月，清浮谈麈坐依松。我来欲遂林泉约，金碧楼台第几重。
送友晓发赴北
作者：金涓
朝代：明
体裁：五言律诗

荒鸡三唱后，河汉正西流。太白孤星晓，中华大野秋。树低江郭远，风急草烟收。此去金台上，观光乐胜游。
送张学谕归三衢
作者：金涓
朝代：明
体裁：七言律诗

稳泛灵槎访斗牛，未容归伴赤松游。莼鲈此去无千里，鸡黍相期在几秋。瀔水月寒梅入梦，绣湖烟澹柳分愁。春风莫问田园计，须趁功名在黑头。